#1020 Qadha’ Sujud Syukur

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah sujud syukur boleh diqadha’kan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sujud syukur merupakan salah satu ibadah yang dilakukan dalam proses menzahirkan kesyukuran kepada Allah SWT. Ia dilaksanakan kerana beberapa faktor seperti memperoleh nikmat atau terselamat dari bahaya dan malapetaka. Syukur merupakan pengiktirafan terhadap kurniaan Tuhan dengan memujinya. Hakikatnya menzahirkan atas kesan nikmat pada lidah, hati dan anggota badan di mana lidah memuji, hati mengiktiraf dan anggota badan melakukan mengikut apa yang diredhai-Nya.
[1]
Syukur pada istilah ialah seorang hamba menggunakan semua nikmat kurniaan Allah kepadanya untuk mentaati-Nya.
[2]
 Sedangkan takrif sujud syukur sebagai sujud yang dilakukan oleh seseorang ketika mendapat nikmat atau tertolak bala.
[3]
Ulama telah khilaf (berselisih pandangan) berkenaan dengan sujud syukur seperti berikut:
Pandangan pertama: Ia tidak disyariatkan. Inilah pendapat Abu Hanifah, Malik dalam satu pendapat yang masyhur dan al-Nakha’ie mengikut yang dinyatakan oleh Ibn al-Munzir.
Pandangan kedua: Ia disyariatkan dan hukumnya sunat. Inilah pendapat Imam al-Syafi’e, Ahmad, Ishaq, Abu Thaur, Ibn al-Munzir, Abu Yusuf, Muhammad Ibn Habib daripada mazhab Maliki dan Ibn Qassar menisbahkan kepada Imam Malik bahkan ditashihkan oleh al-Banani.

Dalil yang menunjukkan kepada pensyariatan sujud syukur adalah berdasarkan hadith Nabi SAW daripada Abu Bakrah RA, katanya:
أَنَّهُ كَانَ إِذَا جَاءَهُ أَمْرُ سُرُورٍ أَوْ بُشِّرَ بِهِ خَرَّ سَاجِدًا شَاكِرًا لِلَّهِ
Maksudnya:
 “
Adalah Nabi SAW ketika telah datang sesuatu perkara yang menggembirakan ataupun diceritakan sesuatu yang gembira dengannya akan turun sujud, bersyukur terhadap Allah SWT.”
[4]
Antara hujahnya adalah berdasarkan hadith daripada Abu Bakrah R.A, katanya:
أَنَّ النَّبِيَّ صَلَّى الله عَليْهِ وسَلَّمَ كَانَ إِذَا أَتَاهُ أَمْرٌ يَسُرُّهُ أَوْ بُشِّرَ بِهِ ، خَرَّ سَاجِدًا ، شُكْرًا لِلَّهِ تَبَارَكَ وَتَعَالَى
Maksudnya
:
“Bahawa sesungguhnya Nabi SAW apabila datang kepadanya sesuatu yang menggembirakan atau khabar gembira, beliau lantas sujud untuk berterima kasih kepada Allah SWT.”
[5]
Dalam riwayat lain, daripada Abu Bakrah R.A juga, beliau berkata:
اَنَّ النَّبِىَّ صَلَّى اللهُ عَلَيْهِ وَسَلَّمَ كَانَ اِذَا جَاءَهُ خَبَرٌ يَسُرُّهُ خَرَّ سَاجِدًا للهِ
Maksudnya
:
“Bahawa sesungguhnya apabila datang kepada Nabi SAW sesuatu yang baik yang menggembirakan, beliau langsung sujud kerana berterima kasih kepada Allah SWT.”
[6]
Begitu juga diriwayatkan daripada para Sahabat yang mana turut juga melakukan sujud syukur ketika menerima satu perkhabaran yang gembira. Sebagai contoh, diriwayatkan bahawa Abu Bakar RA sujud syukur ketika pembukaan Yamamah dan mendengar perkhabaran Musailamah al-Kazzab dibunuh. Begitu juga Ali RA telah sujud syukur apabila mendapati bahawa Dzu al-Thudayyah daripada kalangan Khawarij telah terbunuh. Seterusnya, diriwayatkan juga bahawa Ka’ab bin Malik telah sujud syukur ketika mana mendengar khabar bahawa taubatnya telah diterima oleh Allah SWT.
Disunatkan untuk melakukan sujud syukur ketika mana menerima kurnian nikmat daripada Allah SWT seumpama kelahiran anak, mendapat harta, pangkat, lulus peperiksaan dengan cemerlang dan juga selainnya. Begitu juga disunatkan untuk sujud syukur ketika mana kita terbebas dari segala bala dan bencana sepertimana terselamat dari kemalangan, gempa bumi dan juga perkara-perkara yang tidak baik.
Sepertimana dijelaskan, inilah pendapat al-Syafi’e (begitu juga pendokong mazhab Syafi’e), Ahmad bin Hanbal (begitu juga pendokong mazhab Hanbali), Ishak, Abu Thaur dan juga Ibn al-Munzir. Adapun al-Nakha’ie, Malik dan juga Abu Hanifah berpendapat bahawa sujud syukur adalah makruh.
[7]
 Namun, terdapat juga pendapat sebahagian Malikiyyah yang mengatakan bahawa sunatnya sujud syukur.
Imam al-Syaukani berkata: Yang dimaksudkan ialah nikmat yang baru yang boleh didapati dan juga yang tidak boleh didapati. Oleh sebab itu Nabi SAW tidak sujud melainkan apabila nikmat itu nikmat yang baru di samping terdapat juga nikmat-nikmat Allah yang lain kepada baginda.
[8]
Menqadha’kan Sujud Syukur ke Waktu yang Lain
Perbuatan sujud syukur adalah sebagai respon pantas terhadap nikmat yang diperolehi secara tiba-tiba. Namun begitu, terdapat keadaan yang dibolehkan untuk seseorang itu menqadha’kan sujud syukurnya ke tempoh waktu yang lain jika ia tidak dapat dilakukan pada waktunya seperti dia terlupa, ataupun dia tengah memandu kenderaan atau seumpamanya yang menghalang dia daripada sujud syukur ketika itu.
Berdasarkan pendapat yang masyhur di dalam mazhab al-Syafi’ie, sujud syukur ini boleh diqadha’kan tetapi dengan syarat, jarak masanya tidak boleh terlalu lama. Sekiranya tempoh masanya telah lama berlalu, maka tidak boleh untuk mengqadha’kan sujud syukur itu.
[9]
Namun begitu, sekiranya tidak ada halangan yang menghalangnya untuk sujud syukur pada waktunya, maka tidak disyariatkan untuk dia menqadha’kan sujud syukurnya. Hal ini sebagaimana yang dinyatakan di dalam
Hasyiah Qalyubi:
 Jika seseorang diberi khabar gembira tentang perkara yang menggembirakannya, atau telah mendapat nikmat dan dia tidak sujud, dan tidak ada keuzuran untuk tidak bersujud ketika itu, maka sebahagian ulama telah menyatakan bahawa dia tidak disyariatkan untuk mengqadha’kan sujud itu selepasnya. Hal ini kerana tidak ada sebab dan alasan untuk dia menangguhkan sujud syukur itu.
[10]
Kesimpulan
Sebagai kesimpulan,
kami cenderung kepada pendapat yang menyatakan boleh seseorang menqadha’kan sujud syukur, namun dengan syarat terdapat halangan yang menghalangnya untuk bersujud pada ketika itu, dan juga tempoh dengan waktu nikmat itu diperoleh tidak terlalu lama
 sebagaimana pendapat yang masyhur di dalam mazhab al-Syafi’ie.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 Lihat
Madarij al-Salikin,
2/244
[2]
 Lihat
Hasyiah al-Syabramalisi,
1/22
[3]
 Lihat
Syarh al-Minhaj
dan
Hasyiah al-Qalyubi,
1/208
[4]
 Riwayat Abu Daud (2774)
[5]
 Riwayat Ibn Majah (1394)
[6]
 Riwayat Abu Daud (2774)
[7]
 Lihat
al-Mughni
,
1/449 dan
al-Majmu’
,
4/70
[8]
 Lihat
Al-Sail al-Jarar
, 1/175
[9]
 Lihat
al-Raudhah al-Talibin
, 1/323,
al-Majmu’
, 1/69
[10]
 Lihat
Hashiyah Qalyubi,
 1/209


#1021 Status Hadith Pembahagian Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah status hadith berkenaan Ramadhan yang menyatakan awalnya rahmah, pertengahannya pengampunan dan akhirnya pembebasan daripada neraka. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Hadith yang dimaksudkan di dalam soalan di atas ialah sebagaimana riwayat Ibn Khuzaimah, daripada Salman al-Farisi, katanya: Rasulullah SAW berkhutbah pada hari terakhir daripada bulan Syaaban, sabdanya:
يَا أَيُّهَا النَّاسُ، قَدْ أَظَلَّكُمْ شَهْرٌ عَظِيمٌ، شَهَرٌ مُبَارَكٌ، شَهْرٌ فِيهِ لَيْلَةٌ خَيْرٌ مَنْ أَلْفِ شَهْرٍ، جَعَلَ اللَّهُ صِيَامَهُ فَرِيضَةً، وَقِيَامَ لَيْلِهِ تَطَوُّعًا، مَنْ تَقَرَّبَ فِيهِ بِخَصْلَةٍ مِنْ خِصَالِ الْخَيْرِ كَانَ كَمَنْ أَدَّى فَرِيضَةً فِيمَا سِوَاهُ، وَمَنْ أَدَّى فَرِيضَةً فِيهِ كَانَ كَمَنْ أَدَّى سَبْعِينَ فَرِيضَةً فِيمَا سِوَاهُ، وَهُوَ شَهْرُ الصَّبْرِ، وَالصَّبْرُ ثَوَابُهُ الْجَنَّةُ، وَشَهْرُ الْمُوَاسَاةِ، وَشَهْرٌ يُزَادُ فِيهِ رِزْقُ الْمُؤْمِنِ، مَنْ فَطَّرَ فِيهِ صَائِمًا كَانَ لَهُ مَغْفِرَةً لِذُنُوبِهِ وَعِتْقَ رَقَبَتِهِ مِنَ النَّارِ، وَكَانَ لَهُ مِثْلُ أَجْرِهِ مِنْ غَيْرِ أَنْ يَنْتَقِصَ مِنْ أَجْرِهِ شَيْءٌ “، قُلْنَا: يَا رَسُولَ اللَّهِ لَيْسَ كُلُّنَا نَجِدُ مَا نُفَطِّرُ بِهِ الصَّائِمَ، فَقَالَ رَسُولُ اللَّهِ – صَلَّى اللَّهُ عَلَيْهِ وَسَلَّمَ -: ” يُعْطَى هَذَا الثَّوَابَ مَنْ فَطَّرَ صَائِمًا عَلَى مَذْقَةِ لَبَنٍ، أَوْ تَمْرَةٍ، أَوْ شَرْبَةٍ مِنْ مَاءٍ، وَمَنْ أَشْبَعَ صَائِمًا سَقَاهُ اللَّهُ مِنْ حَوْضِي شَرْبَةً لَا يَظْمَأُ حَتَّى يَدْخُلَ الْجَنَّةَ، وَهُوَ شَهْرٌ أَوَّلُهُ رَحْمَةٌ وَأَوْسَطُهُ مَغْفِرَةٌ وَآخِرُهُ عِتْقٌ مِنَ النَّارِ، وَمَنْ خَفَّفَ عَنْ مَمْلُوكِهِ فِيهِ غَفَرَ اللَّهُ لَهُ، وَأَعْتَقَهُ مِنَ النَّارِ. وَاسْتَكْثِرُوا فِيهِ مِنْ أَرْبَعِ خِصَالٍ: خَصْلَتَيْنِ تُرْضُونَ بِهِمَا رَبَّكُمْ، وَخَصْلَتَيْنِ لا غِنًى بِكُمْ عَنْهُمَا، فَأَمَّا الْخَصْلَتَانِ اللَّتَانِ تُرْضُونَ بِهِمَا رَبَّكُمْ: فَشَهَادَةُ أَنْ لا إِلَهَ إِلا اللَّهُ، وَتَسْتَغْفِرُونَهُ، وَأَمَّا اللَّتَانِ لا غِنًى بِكُمْ عَنْهَا: فَتُسْأَلُونَ اللَّهَ الْجَنَّةَ، وَتَعُوذُونَ بِهِ مِنَ النَّارِ، وَمَنْ أَشْبَعَ فِيهِ صَائِمًا، سَقَاهُ اللَّهُ مِنْ حَوْضِي شَرْبَةً لا يَظْمَأُ حَتَّى يَدْخُلَ الْجَنَّةَ
Maksudnya:

”Wahai manusia, sesungguhnya telah menaungi bulan yang agung, bulan yang diberkati, bulan yang di dalamnya terdapat satu malam yang lebih baik daripada seribu bulan, bulan yang mana Allah jadikan puasa di siang harinya sebagai fardhu (kewajiban), dan solat di malamnya sebagai sunnah. Sesiapa yang mendekatkan diri kepada Allah di bulan ini dengan satu kebaikan (amalan sunnah), maka pahalanya seperti dia melakukan amalan fardhu di bulan-bulan yang lain. Sesiapa yang melakukan amalan fardhu di bulan ini, maka pahalanya seperti pahala melakukan 70 amalan fardhu di bulan lainnya. Bulan ini ialah bulan kesabaran dan balasan bagi mereka yang sabada adalah syurga, bulan ini merupakan bulan menderma dan bulan dimana rezeki orang-orang yang beriman bertambah. Sesiapa yang memberi makan (untuk berbuka) orang yang berpuasa maka baginya pengampunan atas dosa-dosanya dan dibebaskan daripada api neraka dan dia mendapatkan pahala yang sama sebagaimana orang yang berpuasa tanpa mengurangi sedikitpun pahala orang yang berpuasa.” Mereka (para sahabat) berkata:“ Wahai Rasulullah, tidak semua daripada kami mempunyai sesuatu untuk dihidangkan kepada orang yang berpuasa untuk berbuka.” Rasulullah SAW menjawab:“Allah akan memberikan pahala ini kepada orang yang memberi untuk berbuka puasa walaupun dengan sebiji kurma, atau seteguk air, atau setitis susu.” Inilah bulan yang permulaannya Allah menurunkan rahmat, yang pertengahannya  Allah memberikan ampunan, dan yang terakhirnya Allah membebaskan hamba-Nya dari api neraka. Sesiapa yang meringankan tugasan hambanya pada bulan ini, maka Allah SWT akan mengampuninya dan membebaskannya daripada api neraka. Dan perbanyakkan melakukan empat perkara pada bulan ini, dua perkara ini dapat mendatangkan keredhaan Tuhanmu, dan dua perkara lagi kamu yang memerlukannya. Dua perkara yang mendatangkan keredhaan Allah iaitu syahadah (Laa ilaaha illallaah) dan beristighfar kepada Allah, dan dua perkara yang pasti kamu memerlukannya ialah kamu meminta syurga kepada-Nya dan kamu berlindung kepada-Nya daripada api neraka. Dan Sesiapa yang di dalamnya mengenyangkan orang yang berpuasa (ketika berbuka), maka Allah akan memberinya minum dari telagaku (Haudh), yang sesiapa yang meminumnya sekali, seseorang tidak akan merasakan dahaga sehingga dia memasuki syurga.“
Takhrij Hadith dan Komentar Ulama’
Hadith ini diriwayatkan oleh Ibn Khuzaimah dalam
Sahih
nya (1887) sambil mengulas sebelum meriwayatkan hadith ini dengan mengatakan:
بَابُ فَضَائِلِ شَهْرِ رَمَضَانَ إِنَّ صَحَّ الْخَبَرُ
Maksudnya
:
Bab Kelebihan Bulan Ramadhan sekiranya khabar ini benar
[1]
Di dalam
al-Targhib wa al-Tarhib
[2]
 oleh al-Munziri, tertinggal  perkataan “sekiranya” sehingga mereka berpendapat bahawa Ibn Khuzaimah berkata: “Hadith itu sahih”, walaupun Ibn Khuzaimah sebenarnya tidak menyatakan demikian.
Diriwayatkan juga oleh Al-Baihaqi dalam kitab
Syu’ab al-Iman
 (3608) di dalam bab ‘Keutamaan zaman’. Ia juga disebutkan oleh al-Suyuti di dalam kitab al-Dur al-Manthur dan berkata: Diriwayatkan oleh Al-‘Uqaili, tetapi dinyatakan lemah, juga diriwayatkan oleh Al-Asbahani dalam kitab al-Targhib. Ia juga disebutkan oleh Al-Muttaqi di dalam kitab
Kanz al-A’mal
[3]
 . Kesemua sanad mereka datang daripada jalur Said bin al-Musayyab daripada Salman al-Farisi. Hadith ini mempunyai sanad yang lemah kerana terdapat dua kecacatan, iaitu:
Sanadnya terputus. Said bin al-Musayyab tidak mendengar hadith ini daripada Salman al-Farisi RA.
Dalam sanad tersebut terdapat seorang perawi bernama Ali bin Zaid bin Jad’an. Ibn Sa’ad menyatakan: Dia lemah dan tidak boleh dijadikan dalil. Dia juga dilemahkan oleh Imam Ahmad, Ibn Ma’in, al-Nasa’i, Ibn Khuzaimah, Al-Jurjani dan selain mereka seperti yang disebutkan dalam kitab
Siyar A’lam al-Nubala.
[4]
Komentar ulama’ berkenaan hadith ini:
Abu Hatim al-Razi menghukumkan hadith ini munkar.
[5]
Al-‘Aini dalam di dalam
‘Umdah al-Qari
: Sanad hadith ini tidak sahih
[6]
Al-Syaukani di dalam
al-Fawaid al-Majmu’ah
: Munkar
[7]
Ibn Hajar al-Asqalani menyatakan: Jalur utama bagi hadith ini alah Ali bin Zaid, dia merupakan seorang yang dhaif, manakala Yusuf bin Ziyad merupakan seorang yang dhaif jiddan, manakala Iyas bin Abd al-Ghaffar, aku tidak mengenalinya.
[8]
Al-Dzahabi berkata di dalam
Mizan al-I’tidal
 : Iyaas bin Abi Iyaas (Abd al-Ghaffar), daripada Said bin al-Musayyab tidak diketahui periwayatannya dan khabarnya adalah munkar.
[9]
Syeikh Nasiruddin al-Albani pula menyatakan: Hadith ini Munkar.
[10]
Selain itu, di dalam hadith ini juga terdapat lafaz-lafaz yang syubhah, seperti pembahagian bulan kepada tiga bahagian, sepuluh hari pertama kerahmatan, sepuluh (kedua) hari keampunan, sepuluh (ketiga) hari pembebasan daripada azab neraka. Hal ini kerana tidak ada hadith sahih yang boleh menguatkan kenyataan ini. Sesungguhnya fadhilat Allah itu luas, dan bulan Ramadhan kesemuanya mengandungi rahmat, keampunan dan juga pembebesan daripada api neraka.
Begitu juga dengan lafaz ”
Sesiapa yang mendekatkan diri kepada Allah di bulan ini dengan satu kebaikan (amalan sunnah), maka pahalanya seperti dia melakukan amalan fardhu di bulan-bulan yang lain.”
 Juga memerlukan kepada dalil yang sahih yang menyokongnya. Dalam hadith ini juga terdapat lafaz:
“

Sesiapa yang melakukan amalan fardhu di bulan ini, maka pahalanya seperti pahala melakukan 70 amalan fardhu di bulan lainnya.”
 Penentuan gandaan ini juga perlu diteliti. Hal ini kerana kebaikan digandakan sepuluh kali ganda hingga tujuh ratus kali ganda pada bulan Ramadhan dan juga selain Ramadhan. Tidak ada pengkhususan dalam hal ini selain puasa, kerana pahala puasa itu (sangat) besar tanpa ada ketetapan ganjarannya. Hal ini kerana terdapat riwayat daripada Abu Hurairah RA, bahawa Nabi SAW bersabda berkenaan firman Allah SWT di dalam sebuah hadith qudsi:
كُلُّ عَمَلِ ابْنِ آدَمَ لَهُ إِلَّا الصَّوْمَ، وَأَنَا أَجْزِي بِهِ
Maksudnya
: “
Semua amalan anak Adam adalah untuknya, kecuali puasa, dan Aku yang akan membalasnya
.
[11]
Kesimpulan
Sebagai kesimpulan,
kami menyatakan bahawa hadith berkenaan “
A
wal Ramadhan rahmah, pertengahannya pengampunan dan pengakhirannya pembebasan daripada neraka
” merupakan hadith yang “
Dhaif Jiddan
”, iaitu tersangat lemah
 sebagaimana yang hujah-hujah yang dikemukakan oleh para ulama’ hadith.
Namun begitu, walaupun sanad hadith ini bermasalah, namun tidak semua matan atau teks di dalam hadith ini bermasalah, hal ini kerana terdapat banyak hadith-hadith sahih yang menyokong beberapa fadhilat di dalamnya seperti malam al-Qadar, iaitu malam yang lebih baik daripada seribu bulan, kelebihan memberi makan untuk orang berbuka puasa dan yang lain-lain.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 Lihat
Sahih Ibn Khuzaimah
 (3/191)
[2]
 Lihat
al-Targhib wa al-Tarhib,
 2/95
[3]
 Lihat
Kanz al-A’mal
, 8/477
[4]
 Lihat
Siyar A’lam al-Nubala’,
 5/207.
[5]
 Lihat
al-‘Ilal li Ibn Abi Hatim
, 1/249
[6]
 Lihat
Umdah al-Qari,
10/383
[7]
 Lihat
al-Fawaid al-Majmu’ah,
hlm. 439
[8]
 Lihat
Ithaf al-Maharah,
 5/560
[9]
 Lihat
Mizan al-I’tidal,
 1/282
[10]
 Lihat
al-Silsilah al-Dhaifah
, 2/262
[11]
 Riwayat al-Bukhari (5827)


#1022 Sujud Syukur Dalam Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah sujud syukur boleh dilakukan di dalam solat?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sujud syukur merupakan salah satu ibadah yang dilakukan dalam proses menzahirkan kesyukuran kepada Allah S.W.T. Ia dilaksanakan kerana beberapa faktor seperti memperoleh nikmat atau terselamat dari bahaya dan malapetaka. Syukur merupakan pengiktirafan terhadap kurniaan Tuhan dengan memujinya. Hakikatnya menzahirkan atas kesan nikmat pada lidah, hati dan anggota badan di mana lidah memuji, hati mengiktiraf dan anggota badan melakukan mengikut apa yang diredhai-Nya.
[1]
Syukur pada istilah ialah seorang hamba menggunakan semua nikmat kurniaan Allah kepadanya untuk mentaati-Nya.
[2]
 Sedangkan takrif sujud syukur sebagai sujud yang dilakukan oleh seseorang ketika mendapat nikmat atau tertolak bala.
[3]
Ulama telah khilaf (berselisih pandangan) berkenaan dengan sujud syukur seperti berikut:
Pandangan pertama: Ia tidak disyariatkan. Inilah pendapat Abu Hanifah, Malik dalam satu pendapat yang masyhur dan al-Nakha’ie mengikut yang dinyatakan oleh Ibn al-Munzir.
Pandangan kedua: Ia disyariatkan dan hukumnya sunat. Inilah pendapat Imam al-Syafi’e, Ahmad, Ishaq, Abu Thaur, Ibn al-Munzir, Abu Yusuf, Muhammad Ibn Habib daripada mazhab Maliki dan Ibn Qassar menisbahkan kepada Imam Malik bahkan ditashihkan oleh al-Banani.

Dalil yang menunjukkan kepada pensyariatan sujud syukur adalah berdasarkan hadith Nabi SAW daripada Abu Bakrah RA, katanya:
أَنَّهُ كَانَ إِذَا جَاءَهُ أَمْرُ سُرُورٍ أَوْ بُشِّرَ بِهِ خَرَّ سَاجِدًا شَاكِرًا لِلَّهِ
Maksudnya:
 “
Adalah Nabi SAW ketika telah datang sesuatu perkara yang menggembirakan ataupun diceritakan sesuatu yang gembira dengannya akan turun sujud, bersyukur terhadap Allah SWT.”
[4]
Antara hujahnya adalah berdasarkan hadith daripada Abu Bakrah R.A, katanya:
أَنَّ النَّبِيَّ صَلَّى الله عَليْهِ وسَلَّمَ كَانَ إِذَا أَتَاهُ أَمْرٌ يَسُرُّهُ أَوْ بُشِّرَ بِهِ ، خَرَّ سَاجِدًا ، شُكْرًا لِلَّهِ تَبَارَكَ وَتَعَالَى
Maksudnya
:
“Bahawa sesungguhnya Nabi SAW apabila datang kepadanya sesuatu yang menggembirakan atau khabar gembira, beliau lantas sujud untuk berterima kasih kepada Allah SWT.”
[5]
Dalam riwayat lain, daripada Abu Bakrah R.A juga, beliau berkata:
اَنَّ النَّبِىَّ صَلَّى اللهُ عَلَيْهِ وَسَلَّمَ كَانَ اِذَا جَاءَهُ خَبَرٌ يَسُرُّهُ خَرَّ سَاجِدًا للهِ
Maksudnya
:
“Bahawa sesungguhnya apabila datang kepada Nabi SAW sesuatu yang baik yang menggembirakan, beliau langsung sujud kerana berterima kasih kepada Allah SWT.”
[6]
Begitu juga diriwayatkan daripada para Sahabat yang mana turut juga melakukan sujud syukur ketika menerima satu perkhabaran yang gembira. Sebagai contoh, diriwayatkan bahawa Abu Bakar RA sujud syukur ketika pembukaan Yamamah dan mendengar perkhabaran Musailamah al-Kazzab dibunuh. Begitu juga Ali RA telah sujud syukur apabila mendapati bahawa Dzu al-Thudayyah daripada kalangan Khawarij telah terbunuh. Seterusnya, diriwayatkan juga bahawa Ka’ab bin Malik telah sujud syukur ketika mana mendengar khabar bahawa taubatnya telah diterima oleh Allah SWT.
Disunatkan untuk melakukan sujud syukur ketika mana menerima kurnian nikmat daripada Allah SWT seumpama kelahiran anak, mendapat harta, pangkat, lulus peperiksaan dengan cemerlang dan juga selainnya. Begitu juga disunatkan untuk sujud syukur ketika mana kita terbebas dari segala bala dan bencana sepertimana terselamat dari kemalangan, gempa bumi dan juga perkara-perkara yang tidak baik.
Sepertimana dijelaskan, inilah pendapat al-Syafi’e (begitu juga pendokong mazhab Syafi’e), Ahmad bin Hanbal (begitu juga pendokong mazhab Hanbali), Ishak, Abu Thaur dan juga Ibn al-Munzir. Adapun al-Nakha’ie, Malik dan juga Abu Hanifah berpendapat bahawa sujud syukur adalah makruh.
[7]
 Namun, terdapat juga pendapat sebahagian Malikiyyah yang mengatakan bahawa sunatnya sujud syukur.
Imam al-Syaukani berkata: Yang dimaksudkan ialah nikmat yang baru yang boleh didapati dan juga yang tidak boleh didapati. Oleh sebab itu Nabi SAW tidak sujud melainkan apabila nikmat itu nikmat yang baru di samping terdapat juga nikmat-nikmat Allah yang lain kepada baginda.
[8]
Sujud Syukur di dalam Solat
Para
fuqaha
 menyatakan bahawa tidak boleh untuk seseorang itu melakukan sujud syukur di dalam solat. Bahkan perbuatan tersebut membatalkan solat kecuali bagi seseorang yang jahil ataupun terlupa. Ia dianggap membatalkan solat kerana berlakunya penambahan dalam solat dengan perbuatan yang bukan sebahagian daripada solat.
Kata Imam al-Nawawi:
Para ashab kami (al-Syafi’eyyah) telah bersepakat akan keharaman melakukan sujud syukur di dalam solat. Maka sekiranya seseorang melakukan sujud syukur di dalam solat, terbatallah solatnya tanpa sebarang khilaf (perbezaan pendapat akan hal tersebut)
.
[9]
Hal ini kerana sebab yang menjadikan seseorang itu melakukan sujud syukur seperti mendapat nikmat atau terlepas dari musibah itu bukanlah merupakan sebahagian dari perbuatan solat bahkan tidak berkaitan dengan ibadah solat itu sendiri. Ini seperti mana yang dinyatakan oleh Imam Ibn Qudamah di dalam
al-Mughni
:  Seseorang itu tidak boleh melakukan sujud syukur dalam keadaan dia sedang solat. Ini kerana sebab sujud tersebut dilakukan bukan sebahagian daripadanya (perbuatan solat). Maka sekiranya seseorang itu melakukannya maka batallah solatnya. Melainkan dia melakukannya dalam keadaan terlupa atau tidak tahu akan pengharamannya
.
[10]
Syeikh Muhammad bin Soleh pernah menyatakan: Sesiapa yang sujud syukur dalam keadaan dia tahu hukumnya, dan dia mengingatinya, maka batallah solatnya. Hal ini kerana sujud syukur ini tidak ada kaitan dengan solat, tidak seperti sujud tilawah kerana sujud tilawah terdapat kaitan dengan solat iaitu bacaan al-Quran.
[11]
Kesimpulan
Sebagai kesimpulan,
kami menyatakan bahawa tidak boleh untuk seseorang itu melakukan sujud syukur di dalam solat
. Sebaliknya, ia dilakukan di luar solat dengan kaifiat dan tatacara yang telah kami kongsikan di atas. Meskipun begitu, seseorang perlu jelas bahawa perbuatan solat itu sendiri hakikatnya merupakan suatu manifestasi kesyukuran seorang hamba kepada Tuhannya atas segala nikmat yang diperoleh. Ini dapat difahami berdasarkan sebuah hadith yang diriwayatkan oleh Al-Mughirah, katanya:
 قَامَ النَّبِيُّ صلى الله عليه وسلم حَتَّى تَوَرَّمَتْ قَدَمَاهُ فَقِيلَ لَهُ غَفَرَ اللَّهُ لَكَ مَا تَقَدَّمَ مِنْ ذَنْبِكَ وَمَا تَأَخَّرَ قَالَ أَفَلاَ أَكُونُ عَبْدًا شَكُورًا
Maksudnya:

Nabi S.A.W mengerjakan qiyamullail sehingga bengkak kedua tapak kaki baginda. Lalu ditanyakan kepada baginda: ‘’Allah telah mengampunkan dosa-dosamu yang terdahulu dan yang akan datang’’. Maka baginda SAW menjawab: ‘’Apakah tidak patut aku ini menjadi seorang hamba yang bersyukur ?’’
[12]
Maka hadith ini jelas dalam menunjukkan bahawa cara Rasulullah S.A.W menzahirkan syukur atas nikmat terampunnya dosa-dosa adalah dengan melaksanakan solat malam itu sendiri.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 Lihat
Madarij al-Salikin,
2/244
[2]
 Lihat
Hasyiah al-Syabramalisi,
1/22
[3]
 Lihat
Syarh al-Minhaj
dan
Hasyiah al-Qalyubi,
1/208
[4]
 Riwayat Abu Daud (2774)
[5]
 Riwayat Ibn Majah (1394)
[6]
 Riwayat Abu Daud (2774)
[7]
 Lihat
al-Mughni
,
1/449 dan
al-Majmu’
,
4/70
[8]
 Lihat
Al-Sail al-Jarar
, 1/175
[9]
 Lihat
al-Majmu’ Syarh al-Muhazzab,
4/68
[10]
 Lihat
al-Mughni,
1/449
[11]
 Lihat
Syarh al-Mumti’ ala Zad al-Mustaqni’
, 4/107-108
[12]
 Riwayat al-Bukhari (4836) dan Muslim (2819)


#1023: Lailatul Qadar dan Kelebihannya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Boleh jelaskan tentang Lailatul Qadar dan kelebihannya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Para ulama’ berpendapat, sebaik-baik amalan soleh adalah pada malam al-Qadar yang mana ianya lebih baik daripada seribu bulan. Hal ini, adalah berdasarkan kepada beberapa nas, antaranya ialah firman Allah SWT:
لَيْلَةُ الْقَدْرِ خَيْرٌ مِّنْ أَلْفِ شَهْرٍ
Maksudnya:
“Malam al-Qadr itu lebih baik daripada seribu bulan.
[1]
Ibrahim al-Nakha‘i ketika menafsirkan ayat ini berkata: “Beramal pada malam tersebut (Lailatul Qadar) lebih baik daripada beramal pada seribu tahun.”
[2]
Antara kelebihan malam tersebut ialah:
Imam al-Qurtubi mengatakan bahawa Lailatul Qadar mempunyai kelebihan kerana banyaknya keistimewaan dan malam tersebut dibahagikan kebaikan yang banyak yang tidak terdapat seumpamanya pada seribu bulan. Ramai ulama’ dan ahli tafsir berpendapat amalan yang dilakukan pada malam ini (Lailatul Qadar) lebih baik daripada seribu bulan yang tiada padanya Lailatul Qadar. Hal ini, disokong oleh Abu al-‘Aliyah.
Malaikat dan Jibril turun pada malam tersebut. Imam al-Qurtubi berkata: “Mereka turun daripada setiap langit dan juga Sidratul Muntaha ke langit dunia untuk mengaminkan doa orang yang memohon pada malam tersebut hingga waktu fajar.”
Turunnya malaikat dan Jibril membawa rahmat dengan perintah Tuhan.
Mendapat keselamatan dan kebaikan tanpa sebarang kejahatan hingga terbitnya fajar. Al-Dhahhak berkata: “Allah tidak takdirkan pada malam tersebut kecuali keselamatan.” Manakala Mujahid pula berpendapat: “Ia merupakan malam yang selamat di mana syaitan tidak mampu untuk melakukan sebarang kejahatan pada malam tersebut.”
[3]
Oleh itu, hendaklah kita melakukan amalan ibadat dengan bersungguh-sungguh dan tidak mengabaikannya. Penuhilah ia dengan Qiamullail, bacaan al-Quran, zikrullah, munajat dan doa, khususnya memohon keampunan dan rahmat daripada-Nya.
Paling kurang pastikan solat fardhu kita dilakukan secara berjemaah. Imam Ibn Rajab al-Hanbali menyatakan bahawa sebahagian ulama’ mazhab Syafi‘i menaqalkan riwayat daripada Ibn ‘Abbas R.Anhuma, katanya: “Menghidupkan malam Lailatul Qadar akan terhasil apabila seseorang mendirikan solat Isya’ secara berjemaah dan berazam untuk melakukan solat Subuh juga secara berjemaah.” Imam Malik merekodkan dalam al-Muwatta’ bahawa Imam Ibn al-Musayyib berkata: “Sesiapa yang bertemu dengan Lailatul Qadar bermaksud (yang mendirikan solat) secara berjemaah (pada malam tersebut), maka dia akan memperoleh kebaikan malam itu.” Begitu jugalah yang dikatakan oleh Imam al-Syafi‘i dalam
qaul qadim
nya: “Sesiapa yang mendirikan solat Isya’ dan Subuh pada malam Lailatul Qadar, maka dia akan memperoleh kebaikannya.”
[4]
Justeru, marilah kita memperbanyakkan amalan soleh pada sepuluh malam terakhir bulan Ramadhan ini dalam usaha kita untuk memburu Lailatul Qadar. Semoga kita semua meraih malam Lailatul Qadar. Amin.
Wallahu a’lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 Surah al-Qadr (3)
[2]
 Lihat
Lathaif al-Ma‘arif,
 hlm. 341
[3]
 Lihat
Tafsir al-Qurtubi
, 20/133
[4]
 Lihat
Lathaif al-Ma‘arif
, hlm. 159


#1024: Status Puasa Jika Menelan Makanan Sewaktu Azan Subuh

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah puasa terbatal jika seseorang menelan makanan sewaktu azan Subuh? Contohnya, seseorang bangun makan sahur lewat. Ketika sedang makan, azan Subuh berkumandang. Dia pun menelan makanan yang masih tersisa dalam mulutnya? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, bersahur termasuk dalam perkara sunat yang digalakkan bagi sesiapa yang ingin berpuasa. Bahkan Ibn al-Munzir menyatakan bahawa umat telah bersepakat bahawa sahur termasuk dalam perkara sunat dan digalakkan, serta tidak berdosa bagi sesiapa yang meninggalkannya.
[1]
Di samping itu, Nabi SAW sendiri menyarankan umatnya untuk bersahur kerana terdapat pelbagai kelebihan dan keberkatan padanya.  Hal ini adalah sebagaimana riwayat daripada Anas bin Malik R.A, bahawa Nabi SAW bersabda:
تَسَحَّرُوا فَإِنَّ فِي السَّحُورِ بَرَكَةً
Maksudnya:
 “
Bersahurlah, kerana sesungguhnya di dalam sahur itu ada keberkatan.
”
[2]
Maksud sahur itu tercapai dengan sebarang makanan sama ada banyak atau sedikit serta dengan air.
[3]
 Hal ini adalah berdasarkan kepada riwayat daripada Abdullah bin ‘Amr R.A, bahawa Rasulullah SAW bersabda:
تَسَحَّروا، ولو بجُرْعةِ ماءٍ
Maksudnya:
 “
Hendaklah kamu bersahur, sekalipun dengan seteguk air
.”
[4]
Waktu bersahur adalah di antara pertengahan malam sehingga terbitnya fajar.
[5]
 Walau bagaimanapun, terdapat dalam kalangan ulama yang berpendapat bahawa masuknya waktu sahur adalah pada seperenam akhir malam.
[6]
Dijelaskan dalam kitab
al-Mausu’ah al-Fiqhiyyah,
bahawa kebanyakan ulama’ fiqh berpendapat bahawa waktu sahur dimulakan antara pertengahan malam yang akhir sehingga terbitnya fajar. Sebahagian ulama’ Hanafiyyah dan Syafi’iyyah berkata bahawa waktu sahur dimulakan pada seperenam malam akhir sehingga terbitnya fajar.
[7]
Meskipun begitu, amalan bersahur adalah afdhal untuk dilewatkan. Ini seperti yang dijelaskan oleh Imam al-Nawawi, bahawa para ulama dalam kalangan mazhab Syafi‘i dan selainnya telah bersepakat bahawa afdhal untuk melewatkan sahur.
[8]
 Dalam erti kata lain, disunatkan untuk melewatkan sahur sebelum terbit fajar. Kadar melewatkan waktu sahur dengan waktu fajar adalah kira-kira bacaan 50 ayat al-Quran. Perkara ini adalah berdasarkan kepada riwayat daripada Zaid bin Thabit R.A, beliau berkata:
تَسَحَّرْنَا مَعَ النَّبِيِّ صَلَّى اللهُ عَلَيْهِ وَسَلَّمَ، ثُمَّ قَامَ إِلَى الصَّلاَةِ، قُلْتُ: كَمْ كَانَ بَيْنَ الأَذَانِ وَالسَّحُورِ؟ قَالَ: قَدْرُ خَمْسِينَ آيَةً
Maksudnya:
 “
Kami bersahur bersama Nabi SAW. Kemudian Baginda berdiri untuk solat. Aku (Anas) bertanya: ‘Berapakah lama (tempoh masa) antara azan dan sahur?’ Beliau (Zaid) menjawab: ‘Kadarnya (kira-kira membaca) lima puluh ayat.’
”
[9]
Menurut Imam al-Nawawi, maknanya ialah jarak antara kedua waktu tersebut dalam anggaran bacaan 50 ayat al-Quran, dan hadith ini mengandungi galakan untuk melewatkan sahur sehingga sebelum waktu fajar.
[10]
 Al-Hafiz Ibn Hajar al-‘Asqalani menyatakan, kadar bacaan 50 ayat tersebut adalah kadar bacaan sederhana. Tidak terlalu laju dan tidak pula terlalu lambat. Begitu juga dengan kadar panjang ayat yang sederhana yakni bukanlah ayat yang terlalu panjang, mahupun ayat yang terlalu pendek.
[11]
Status Puasa Jika Menelan Makanan Sewaktu Azan Subuh
Dalam menjawab persoalan di atas, kami mulakan dengan firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ
Maksudnya:
“
Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar.”
[12]
Ibn Kathir di dalam tafsirnya menyebutkan bahawa ayat di atas memberi kebenaran untuk makan dan minum sehingga ternampaknya cahaya subuh
(fajar sadiq)
 dari kegelapan malam.
[13]
Abu Bakar Al-Jasas di dalam Ahkam al-Quran menyatakan: Allah SWT membenarkan untuk bersetubuh, makan dan minum pada malam-malam puasa, dari awal malam sehingga terbit fajar. Kemudian Dia memerintahkan untuk menyempurnakan puasa sehingga malam.
[14]
Dalam sebuah hadith yang diriwayatkan daripada Ibn Umar R.Anhuma, Rasulullah SAW bersabda:
إِنَّ بِلاَلاً يُنَادِي بِلَيْلٍ، فَكُلُوا وَاشْرَبُوا حَتَّى يُنَادِيَ ابْنُ أُمِّ مَكْتُومٍ
Maksudnya:
 “Sesungguhnya Bilal azan pada waktu malam, maka makan dan minumlah sehingga azannya Ibn Umm Maktum.”

[15]
Ketika zaman Rasulullah SAW, azan subuh dilaungkan sebanyak dua kali. Sekali sebelum masuknya waktu subuh untuk memberikan peringatan manakala azan yang kedua bermaksud telah masuknya waktu subuh. Berdasarkan hadith di atas, Bilal RA melaungkan azan pada waktu malam menunjukkan bahawa beliau melaungkan azan yang pertama iaitu sebelum masuknya waktu subuh. Maka, Rasulullah SAW memberikan keizinan untuk makan dan minum pada waktu tersebut (untuk bersahur). Sekiranya

Ibn Umm Maktum RA melaungkan azan untuk azan yang kedua, maka ia menunjukkan bahawa waktu subuh telah masuk dan telah bermulanya waktu berpuasa.

Iktibarnya di sini adalah masuknya waktu iaitu terbitnya
fajar al-sadiq
 dengan berkumandangnya azan.
Imam al-Nawawi di dalam
al-Majmu’
 menyebutkan: “Telah kami sebutkan bahawa
sekiranya telah terbit fajar dan padanya (di dalam mulutnya) terdapat makanan, maka perlu dia mengeluarkan makanan tersebut dan kemudian sempurnakan puasanya. Sekiranya dia menelan apa yang ada di dalam mulutnya itu, setelah mengetahui terbitnya fajar al-sadiq, maka batallah puasanya.
 Dalilnya adalah hadith daripada Ibn ‘Umar RA dan ‘Aisyah R.Anha yang mana Rasulullah SAW bersabda: إِنَّ بِلاَلاً يُنَادِي بِلَيْلٍ، فَكُلُوا وَاشْرَبُوا حَتَّى يُنَادِيَ ابْنُ أُمِّ مَكْتُومٍ …”.
[16]
Syeikh Hasan bin Ahmad al-Kaf menyebut:
Antara kesalahan keji yang sering berlaku oleh kebanyakan manusia pada saat ini adalah ketika mereka mendengar azan Subuh, mereka bersegera untuk minum kerana meyakini akan bolehnya hal tersebut sehingga muazzin selesai daripada azannya. Hal itu tidak boleh. Sesiapa yang melakukannya, maka puasanya terbatal dan dia hendaklah mengqadha’ (mengganti) puasa tersebut, jika itu adalah puasa fardhu (puasa Ramadhan).
Hal ini kerana tidak disyariatkan untuk seorang muazzin melaungkan azan kecuali setelah terbitnya fajar. Dengan demikian, jika seseorang minum di pertengahan azan, hal itu bererti dia minum setelah terbitnya fajar. Hal ini adalah disebabkan kejahilan, dan tidak ada seorang pun dari kalangan ulama’ muktabar yang membolehkan hal tersebut
.
[17]
Syeikh ‘Abd al-‘Aziz bin Abdullah pernah ditanya berkenaan hukum puasa seseorang yang mendengar azan Subuh, namun dia tetap makan dan minum. Beliau menjawab: Apabila seseorang mendengar azan dan dia yakin azan tersebut sebagai tanda terbitnya fajar (masuk waktu), maka dia wajib menahan diri daripada segala sesuatu yang membatalkan puasa. Tetapi, apabila azan tersebut dikumandangkan sebelum terbit fajar, maka kita masih boleh makan dan minum sehingga fajar benar-benar terbit. Sekiranya kita tidak tahu apakah itu azan terbit fajar atau setelahnya, maka lebih baik kita berhati-hati dan menahan diri daripada makan dan minum. Tidak mengapa jika menghabiskan makan dan minum ketika sudah terdengar azan, kerana dia tidak tahu terbitnya fajar.
Sebagaimana kita ketahui, bahawa apabila kita tinggal di dalam kota yang penuh dengan cahaya lampu elektrik, kita tidak dapat melihat terbitnya fajar dengan mata kita. Oleh kerana itu, kita
hendaklah berhati-hati dengan cara memperhatikan azan dan melihat kalendar yang di situ terdapat jadual waktu terbit fajar.
 Hal ini berdasarkan sabda Nabi SAW:
دَعْ مَا يَرِيْبُكَ إِلَى مَا لاَ يَرِيْبُكَ
Maksudnya: “Tinggalkan sesuatu yang meragukanmu dan kerjakanlah sesuatu yang tidak meragukan.”
[18]
Baginda SAW juga bersabda:
فَمَنِ اتَّقَى الشُّبُهَاتِ اسْتَبْرَأَ لِدِينِهِ وَعِرْضِهِ
Maksudnya: “Sesiapa yang menjauhi perkara syubhat (yang meragukan), bererti dia telah memelihara agama dan kehormatannya.”
[19]
Penutup
Berdasarkan nas dan keterangan di atas, kami nyatakan bahawa
hendaklah seseorang yang berpuasa itu berhenti makan dan tidak menelan makanan yang berada di dalam mulutnya sewaktu azan Subuh berkumandang. Jika tetap menelannya, maka batallah puasanya.
 Hal ini berdasarkan firman Allah:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ
Maksudnya: “
Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar.”
[20]
Wallahu a’lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 Lihat
al-Majmu‘ Syarh al-Muhazzab
, 6/360
[2]
 Riwayat al-Bukhari (1923)
[3]
 Lihat
al-Majmu‘ Syarh al-Muhazzab
, 6/360
[4]
 Riwayat Ibn Hibban (3476); Riwayat Abu Nu‘aim dalam
Ma‘rifah al-Sahabah
 (4191); Syeikh Syu‘aib al-Arna’ut dalam
Takhrij al-Musnad
 (17/151) menyebutkan bahawa sanadnya adalah hasan.
[5]
 Lihat
al-Majmu‘ Syarh al-Muhazzab
, 6/360
[6]
 Lihat
Mughni al-Muhtaj
, 2/16
[7]
 Lihat
al-Mausu’ah al-Fiqhiyyah al-Kuwaitiyyah
, 24/270
[8]
 Lihat
al-Majmu‘ Syarh al-Muhazzab
, 6/36
[9]
 Riwayat al-Bukhari (1921)
[10]
 Lihat
al-Minhaj Syarh Sahih Muslim
, 7/208-209
[11]
 Lihat
Fath al-Bari
, 4/138
[12]
 (Surah al-Baqarah: 187)
[13]
 Lihat
Tafsir al-Quran al-‘Azim,
 1/512
[14]
 Lihat
Ahkam al-Quran,
1/265
[15]
 Riwayat al-Bukhari (620)
[16]
 Lihat
al-Majmu’ Syarh al-Muhazzab
,
6/333
[17]
 Lihat
al-Taqrirat al-Sadidah
, hlm. 84
[18]
 Riwayat al-Tirmizi (2442) dan al-Nasa’ie (5615)
[19]
 Riwayat al-Bukhari (2051)
[20]
 (Surah al-Baqarah: 187)


#1025: Qadha’ Solat Tarawih

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah boleh qadha’ solat Tarawih? Hal ini kerana saya terpaksa bekerja pada waktu malam sehingga kadang-kadang terlepas untuk mengerjakan solat tarawih. Boleh tak saya qadha solat tarawih yang tertinggal? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Hukum Qadha Solat Sunat
Sebelum menjawab persoalan di atas, perlu dijelaskan terlebih dahulu berkenaan isu mengqadha’ solat sunat. Para ulama’ telah membahaskan isu qadha’ solat sunat dengan panjang lebar.
Menurut Imam al-Nawawi, solat sunat itu terbahagi kepada dua:
Yang tidak terikat dengan waktu, dan dilakukan sempena kejadian dan keadaan tertentu, seperti gerhana, meminta hujan dan tahiyyatul masjid. Solat sunat jenis ini tidak boleh diqadha jika tertinggal.
Terikat dengan waktu, contohnya solat sunat dua hari raya dan solat sunat rawatib, dan terdapat tiga pandangan bagi solat sunat jenis kedua ini. Pandangan yang paling tepat ialah sunat untuk qadha jika tertinggal.
Inilah juga pandangan Muhammad bin al-Hasan dan Al-Muzani. Inilah juga pendapat Imam Ahmad seperti yang diiqrarkan oleh Imam al-Mardawi dan Syeikhul Islam Ibn Taimiyyah.
[1]
Manakala menurut Imam Abu Hanifah, Imam Malik dan Qadhi Abu Yusuf, solat sunat tidak boleh diqadha.
[2]
Terdapat banyak hadith yang menjadi sandaran ulama yang berpegang pada pandangan yang mensunatkan qadha solat sunat yang tertinggal. Antaranya ialah riwayat daripada Ummu Salamah R.’Anha, katanya:
شُغِلَ رَسُولُ اللَّهِ صلى الله عليه وسلم عَنِ الرَّكْعَتَيْنِ قَبْلَ الْعَصْرِ فَصَلاَّهُمَا بَعْدَ الْعَصْرِ
Maksudnya
: “
Nabi SAW disibukkan akan suatu urusan hingga tertinggal solat sunat dua rakaat sebelum Asar, maka Baginda SAW menggantikannya selepas Asar.”
[3]
Daripada Abu Hurairah RA, katanya Rasulullah SAW bersabda:
مَنْ لَمْ يُصَلِّ رَكْعَتَىِ الْفَجْرِ فَلْيُصَلِّهِمَا بَعْدَ مَا تَطْلُعُ الشَّمْسُ
Maksudnya
: “
Siapa yang tidak solat sunat dua rakaat sebelum Subuh, maka hendaklah dia menggantikannya setelah matahari terbit.”
[4]
Diriwayatkan daripada Qais bin Amir:
رَأَى النَّبِيُّ صَلَّى اللَّهُ عَلَيْهِ وَسَلَّمَ رَجُلًا يُصَلِّي بَعْدَ صَلاةِ الصُّبْحِ رَكْعَتَيْنِ . فَقَالَ النَّبِيُّ صَلَّى اللَّهُ عَلَيْهِ وَسَلَّمَ: أَصَلاةَ الصُّبْحِ مَرَّتَيْنِ ؟ فَقَالَ لَهُ الرَّجُلُ: إِنِّي لَمْ أَكُنْ صَلَّيْتُ الرَّكْعَتَيْنِ اللَّتَيْنِ قَبْلَهُمَا ، فَصَلَّيْتُهُمَا . قَالَ: فَسَكَتَ النَّبِيُّ صَلَّى اللَّهُ عَلَيْهِ وَسَلَّمَ
Maksudnya
:
Nabi SAW melihat seorang lelaki yang solat dua rakaat selepas solat Subuh. Maka Baginda SAW bertanya kepadanya: “Adakah engkau solat Subuh sebanyak dua kali?” Lelaki itu menjawab: “Aku tidak sempat solat sunat sebelum solat Subuh, maka aku menggantikannya.” Maka Nabi SAW pun diam.

[5]
Begitu juga hadith riwayat Aisyah R.Anha:
أَنَّ النَّبِيَّ صلى الله عليه وسلم كَانَ إِذَا لَمْ يُصَلِّ أَرْبَعًا قَبْلَ الظُّهْرِ صَلاَّهُنَّ بَعْدَهُ
Maksudnya
: “
Sesungguhnya Nabi SAW jika tidak sempat solat sunat empat rakaat sebelum Zohor, maka Baginda SAW akan menggantikannya selepas solat Zohor.”

[6]
Begitu juga dengan solat witir, dimana Abu Sa’id al-Khudri meriwayatkan:
مَنْ نَامَ عَنِ الْوِتْرِ أَوْ نَسِيَهُ فَلْيُصَلِّ إِذَا ذَكَرَ وَإِذَا اسْتَيْقَظَ
Maksudnya
: “
Barangsiapa yang tertidur sebelum sempat solat witir atau terlupa, hendaklah dia solat apabila dia teringat atau apabila dia terjaga daripada tidur.”

[7]
Justeru, berdasarkan nas dan keterangan di atas, kami memilih pandangan bahawa qadha solat sunat yang terikat dengan waktu seperti solat sunat dua hari Raya, solat sunat rawatib dan solat sunat witir, adalah sunat untuk digantikan jika tertinggal. Adapun solat sunat kerana peristiwa atau keadaan tertentu seperti solat sunat gerhana, maka ia tidak boleh digantikan. Hal ini kerana pandangan ini disokong oleh banyak dalil daripada hadith Nabi SAW sama ada dari sudut perkataan, perbuatan dan iqrar Baginda SAW.
Isu Qadha’ Solat Tarawih
Berbalik kepada persoalan di atas, sebagaimana semua sedia maklum, bahawa solat sunat tarawih adalah salah satu keistimewaan pada bulan Ramadhan yang dikurniakan oleh Allah SWT. Inilah yang dimaksudkan oleh hadith Nabi SAW:
مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ
Maksudnya:
“
Sesiapa yang mendirikan bulan Ramadhan dengan keimanan dan penuh pengharapan, diampunkan dosa-dosanya yang telah lalu.”
[8]
Imam al-Nawawi menyatakan maksud ‘mendirikan’ yang disebutkan di dalam hadith adalah solat sunat qiyam atau solat sunat tarawih.
[9]
Hukum solat tarawih adalah sunat seperti mana yang disebutkan di dalam hadith di atas. Solat sunat tarawih ini menjadi sunat kerana terdapat
qarinah
 yang menyebabkan solat sunat ini tidak menjadi wajib. Hal ini jelas berdasarkan hadith yang diriwayatkan oleh ‘Urwah RA bahawa Aisyah R.Anha telah memberitahunya:
أَنَّ رَسُولَ اللَّهِ صلى الله عليه وسلم خَرَجَ لَيْلَةً مِنْ جَوْفِ اللَّيْلِ، فَصَلَّى فِي الْمَسْجِدِ، وَصَلَّى رِجَالٌ بِصَلاَتِهِ، فَأَصْبَحَ النَّاسُ فَتَحَدَّثُوا، فَاجْتَمَعَ أَكْثَرُ مِنْهُمْ، فَصَلَّوْا مَعَهُ، فَأَصْبَحَ النَّاسُ فَتَحَدَّثُوا، فَكَثُرَ أَهْلُ الْمَسْجِدِ مِنَ اللَّيْلَةِ الثَّالِثَةِ، فَخَرَجَ رَسُولُ اللَّهِ صلى الله عليه وسلم فَصَلَّى، فَصَلَّوْا بِصَلاَتِهِ، فَلَمَّا كَانَتِ اللَّيْلَةُ الرَّابِعَةُ عَجَزَ الْمَسْجِدُ عَنْ أَهْلِهِ، حَتَّى خَرَجَ لِصَلاَةِ الصُّبْحِ، فَلَمَّا قَضَى الْفَجْرَ أَقْبَلَ عَلَى النَّاسِ، فَتَشَهَّدَ ثُمَّ قَالَ  “ أَمَّا بَعْدُ، فَإِنَّهُ لَمْ يَخْفَ عَلَىَّ مَكَانُكُمْ، وَلَكِنِّي خَشِيتُ أَنْ تُفْتَرَضَ عَلَيْكُمْ فَتَعْجِزُوا عَنْهَا
Maksudnya
: “
Rasulullah SAW pernah keluar pada tengah malam lalu solat di masjid dan beberapa orang lelaki pun solat bersama Baginda, maka keesokan paginya manusia membincangkan hal itu sehinggakan pada malam berikutnya manusia berkumpul lebih ramai lalu mereka solat bersama bersama Baginda. Pada keesokan paginya mereka kembali membincangkan hal tersebut, maka pada malam ketiga jumlah jemaah masjid makin bertambah lalu Rasulullah SAW keluar dari rumahnya melaksanakan solat dan mereka solat bersama Baginda. Pada malam keempat masjid sudah tidak mampu menampung jumlah jama’ah, hingga Baginda keluar untuk melaksanakan solat Subuh, setelah Baginda selesai menunaikan solat Subuh, beliau memaling ke arah jemaah lalu bersyahadat kemudian bersabda: “Amma ba’du, sesungguhnya aku mengetahui apa yang kalian lakukan (semalam) akan tetapi aku (tidak hadir ke mesjid) kerana bimbang andai kelak difardhukan ke atas kamu sehingga kamu tidak sanggup melaksanakannya.”
Hadith di atas sangat jelas menunjukkan solat sunat tarawih itu tidak wajib dan kekal sebagai salah suatu amalan sunat yang disyariatkan.
Maka, berdasarkan hal ini, para ulama’ berbeza pendapat sama ada solat sunat tarawih yang hanya sunat ini boleh diqadha’kan atau tidak.
Pertama
: Pendapat paling sahih di sisi Mazhab Imam Abu Hanifah dan pendapat Mazhab Imam Ahmad menyatakan tidak diqadha’kan solat sunat tarawih apabila sudah terkeluar daripada waktunya iaitu dengan masuknya waktu subuh.
[10]
Kedua
: Di sisi mazhab Imam al-Syafie pula menyebutkan secara umum bagi mereka yang meninggalkan solat-solat sunat pada waktunya, boleh diqadha’kan. Ini sepertimana yang dinukilkan pendapat Imam al-Nawawi:
لَوْ فَاتَ النَّفَل الْمُؤَقَّتُ نُدِبَ قَضَاؤُهُ فِي الأْظْهَرِ
Maksudnya:
“
Sekiranya tertinggal amalan sunat yang mempunyai waktu khusus, disunatkan untuk mengqadha’kannya pada pendapat yang azhar.”
[11]
Al-Khatib al-Syarbini menjelaskan: Sekiranya luput waktu solat yang mempunyai tempoh batasan waktu, seperti solat sunat yang ada anjuran berjemaah, seperti solat hari raya, atau tidak, seperti solat sunat Dhuha, maka sunat mengqadha’nya menurut pendapat yang
azhar
.
[12]
Selain itu, Dar al-Ifta’ al-Misriyyah juga ada menjawab persoalan seperti ini. Mereka menjelaskan bahawa hukumnya adalah sunat untuk mengqadha’ solat sunat tarawih. Justeru, bagi orang yang luput (tidak sempat) atau kehabisan waktu untuk mengerjakan solat sunat tarawih, maka sunat baginya untuk mengqadha’nya.
Jelas Dar al-Ifta’ al-Misriyyah:
وعليه فمن فاتته صلاة التراويح ندب له قضاؤها
Maksudnya: “Bagi orang yang luput mengerjakan solat tarawih, maka disunatkan baginya untuk mengqadha’ solatnya.”
[13]
Kesimpulan
Berdasarkan nas dan perbincangan di atas, kami nyatakan bahawa
solat sunat tarawih boleh diqadha’kan apabila terlepas daripada waktunya. Hal ini kerana pahala orang yang mendirikan solat sunat tarawih sangat besar selain bulan Ramadhan ini adalah bulan ibadah. Setiap ibadah yang tertinggal itu sangat sayang untuk dibiarkan begitu sahaja.
Semoga kita diberikan kekuatan untuk menghidupkan Ramadhan dengan ibadah kepada Allah SWT. Amin
Wallahu a’lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 Lihat
al-Majmu’ Syarh al-Muhazzab,
 4/41,
al-Insaf
,
 2/187 dan

Majmu’ al-Fatawa,
 23/127
[2]
 Lihat

al-Majmu’ Syarh al-Muhazzab,
 4/43
[3]
 Riwayat al-Nasa’ie (587)
[4]
 Riwayat al-Tirmizi (423)
[5]
 Riwayat Abu Daud (1267) dan Ibn Majah (1209)
[6]
 Riwayat Tirmizi (426)
[7]
 Riwayat al-Tirmizi (465), Abu Daud (1431) dan Ibn Majah (1244)
[8]
 Riwayat al-Bukhari (37) Muslim (759)
[9]
 Lihat
al-Minhaj fi Syarh Sahih Muslim
, 7/378
[10]
 Lihat
Rad al-Mukhtar
, 1/473 dan
Kasyf al-Qina’
, 1/426
[11]
 Lihat
Minhaj al-Talibin
, hlm. 19
[12]
 Lihat
Mughni al-Muhtaj ila Ma’rifah Alfaz al-Minhaj
, 3/149
[13]
 https://gate.ahram.org.eg/News/3475968.aspx


#1026: Berkhayal Sehingga Keluar Mani Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum seseorang yang berkhayal sehingga terkeluar mani ketika dia sedang berpuasa? Adakah batal puasa seseorang yang terkeluar air mani kerana berfikir lucah atau melihat perkara yang menaikkan syahwat? Dan adakah perlu mandi wajib kerana perkara ini? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
أُحِلَّ لَكُمْ لَيْلَةَ الصِّيَامِ الرَّفَثُ إِلَىٰ نِسَائِكُمْ ۚ هُنَّ لِبَاسٌ لَّكُمْ وَأَنتُمْ لِبَاسٌ لَّهُنَّ ۗ عَلِمَ اللَّهُ أَنَّكُمْ كُنتُمْ تَخْتَانُونَ أَنفُسَكُمْ فَتَابَ عَلَيْكُمْ وَعَفَا عَنكُمْ ۖ فَالْآنَ بَاشِرُوهُنَّ وَابْتَغُوا مَا كَتَبَ اللَّهُ لَكُمْ ۚ وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ ۚ وَلَا تُبَاشِرُوهُنَّ وَأَنتُمْ عَاكِفُونَ فِي الْمَسَاجِدِ ۗ تِلْكَ حُدُودُ اللَّهِ فَلَا تَقْرَبُوهَا ۗ كَذَٰلِكَ يُبَيِّنُ اللَّهُ آيَاتِهِ لِلنَّاسِ لَعَلَّهُمْ يَتَّقُونَ
Maksudnya: “Dihalalkan bagi kamu, pada malam hari puasa, bercampur (bersetubuh) dengan isteri-isteri kamu. Isteri-isteri kamu itu adalah sebagai pakaian bagi kamu dan kamu pula sebagai pakaian bagi mereka. Allah mengetahui bahawasanya kamu mengkhianati diri sendiri, lalu Ia menerima taubat kamu dan memaafkan kamu. Maka sekarang setubuhilah isteri-isteri kamu dan carilah apa-apa yang telah ditetapkan oleh Allah bagi kamu; dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib); dan janganlah kamu setubuhi isteri-isteri kamu ketika kamu sedang beriktikaf di masjid. Itulah batas-batas larangan Allah, maka janganlah kamu menghampirinya. Demikian Allah menerangkan ayat-ayat hukumNya kepada sekalian manusia supaya mereka bertaqwa.”
[1]
Dalam kitab
al-Fiqh al-Manhaji
 disebutkan bahawa antara perkara yang membatalkan puasa ialah:
Makan dan minum.
Sesuatu benda masuk ke dalam rongga melalui ruang yang sedia terbuka.
Muntah dengan sengaja.
Bersetubuh dengan sengaja.
Mengeluarkan mani dengan sengaja.
Haid dan nifas.
Gila dan murtad.
[2]
Secara asasnya, sekiranya seseorang mengeluarkan air mani dengan sengaja (onani), maka ia akan membatalkan puasa – sekiranya keluar air mani – sepertimana dijelaskan oleh Imam al-Nawawi.
[3]
Selain daripada itu, Ibn Qudamah juga ada menyebutkan bahawa sekiranya seseorang itu beronani dengan tangannya, maka sesungguhnya dia telah melakukan perkara haram. Namun, puasanya tidak rosak — yakni terbatal — disebabkan oleh perbuatan onani itu kecuali apabila keluarnya air mani. Justeru, jika keluar air mani kerana perbuatan onani tersebut, maka puasanya terbatal.
[4]
Isu Berkhayal Sehingga Keluar Mani Ketika Berpuasa
Dalam menjawab persoalan di atas, kami nukilkan di sini pandangan para fuqaha’ dalam menjelaskan isu ini.
Imam al-Nawawi berkata: Air mani jika keluar (ejakulasi) disebabkan onani, maka puasa seseorang batal. Tetapi, jika air mani keluar dengan semata-mata sebab fikiran dan memandang dengan syahwat, maka puasanya tidak batal. Sedangkan ejakulasi kerana sentuhan fizikal pada selain kemaluan, sentuhan, atau ciuman, maka puasanya batal. Inilah pandangan mazhab Syafi’i. Demikian juga pandangan majoriti ulama’.
[5]
Syeikh Dr. Muhammad al-Zuhaili pula menjelaskan bahawa: Apabila keluarnya air mani dengan sengaja tanpa bersetubuh seperti berciuman, beronani dengan tangannya atau dengan tangan isterinya atau melalui sentuhan kerana ia dikira sebagai
inzal
 (keluarnya air mani) dengan cara
mubasyarah
 (berseronok dengan bersentuhan tanpa lapik).
Adapun jika air mani itu keluar dengan cara tidak sengaja (bukan disebabkan perkara-perkara di atas atau dengan bermesraan) maka hal tersebut tidak membatalkan puasa. Begitu juga, jika dia melihat dengan matanya walaupun diulang-ulang penglihatan tersebut tanpa bersentuhan atau berfikir di dalam hatinya tanpa bersentuhan lalu keluar air mani, maka hal ini tidak membatalkan puasanya kerana tidak berlakunya
mubasyarah
.
[6]
Syeikh al-Bujairimi sepertimana dinukilkan oleh Syeikh Abu Bakar Syatha al-Dimyati, berkata: “…seperti keluar mani kerana melihat dan mengkhayal (pada sesuatu yang menimbulkan syahwat), itu tidak membatalkan puasanya, kerana ketiadaan unsur bersentuhan secara langsung (
al-mubasyarah
). Al-Bujairimi berpendapat: Ketidakbatalan puasa itu adalah jika bukan kebiasaannya keluar mani kerana melihat dan mengkhayal. Tetapi, jika kebiasaan melakukan dua perkara tersebut menyebabkan keluar mani, maka hal itu membatalkan puasa.”
[7]
Syeikh Zainuddin al-Malibari menyebut: Keluar mani kerana melihat atau mengkhayal (perkara yang menimbulkan syahwat), seperti juga menyentuh wanita mahram atau rambut seorang perempuan yang menyebabkan keluar mani, itu tidak membatalkan puasa. Ia kerana ketiadaan unsur pembatal (menyentuh kulit secara langsung). Selain itu, keluar air mazi juga tidak membatalkan puasa, di mana hal ini berbeza dengan pendapat ulama’ mazhab Maliki.
[8]
Penutup
Berdasarkan nas dan keterangan di atas, kami nyatakan bahawa
puasa seseorang itu tidak batal kerana keluarnya air mani melalui mimpi, berfikir, dan melihat perkara yang bersyahwat, meskipun secara berulang, tidak membatalkan puasa kerana ketiadaan
mubasyarah
, yakni menyentuh langsung tanpa lapik. Walaupun begitu, mandi wajib tetap wajib dilakukan
.
[9]
Sebaiknya dalam bulan puasa ini janganlah berfikir atau melihat yang tidak memberi manfaat, bahkan dosa-dosa merosakkan pahala puasa, dan sibukkanlah diri dengan amalan kebajikan yang dilipat gandakan pahalanya di bulan mulia ini.
 Firman Allah Taala dalam sebuah hadith Qudsi:
الصَّوْمُ لِي، وَأَنَا أَجْزِي بِهِ، يَدَعُ طَعَامَهُ وَشَرَابَهُ وَشَهْوَتَهُ مِنْ أَجْلِي، فَالصَّوْمُ جُنَّةٌ
Maksudnya:
Puasa itu untuk Aku, dan Aku sendiri akan mengganjarinya, orang yang berpuasa itu meninggalkan makanannya, minumannya, dan syahwatnya kerana Aku, maka puasa itu adalah perisai.
[10]
Wallahu a’lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 (Surah al-Baqarah: 187
[2]
 Lihat
al-Fiqh al-Manhaji
, 2/83-87)
[3]
 Lihat
Raudhah al-Talibin
, 2/356
[4]
 Lihat
al-Mughni
, 4/363
[5]
 Lihat
Raudhah al-Talibin
, 2/247
[6]
 Lihat
al-Mu‘tamad fi al-Fiqh al-Syafi‘i
, 2/184
[7]
 Lihat
Hasyiyah I’anah al-Talibin ‘ala Hall Alfaz Fath al-Mu’in,
2/228
[8]
 Lihat
Fath al-Mu’in
, 2/253
[9]
 Lihat
I’anah al-Talibin
,
2/256
[10]
 Riwayat Ahmad (9112), Imam Bukhari (1894)


#1027 Batalkan Puasa untuk Berjimak dengan Isteri Siang Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukumnya saya membatalkan puasa dengan sengaja dengan makan dan minum, untuk berjimak dengan isteri pada siang hari Ramadhan? Adakah saya dikenakan kaffarah? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Puasa di bulan Ramadhan termasuk dalam rukun-rukun Islam. Firman Allah SWT:
يَا أَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِنْ قَبْلِكُمْ لَعَلَّكُمْ تَتَّقُونَ
Maksudnya
: “
Wahai orang-orang yang beriman! Kamu diwajibkan berpuasa sebagaimana diwajibkan atas orang-orang yang dahulu daripada kamu supaya kamu bertaqwa
.”
[1]
Begitu juga Nabi SAW ada bersabda:
بُنِيَ الإسْلَامُ علَى خَمْسٍ: شَهَادَةِ أنْ لا إلَهَ إلَّا اللَّهُ وأنَّ مُحَمَّدًا رَسولُ اللَّهِ، وإقَامِ الصَّلَاةِ، وإيتَاءِ الزَّكَاةِ، والحَجِّ، وصَوْمِ رَمَضَانَ
Maksudnya
: “
Islam dibina di atas lima perkara iaitu mengucap bahawa tiada tuhan yang disembah melainkan Allah dan Nabi Muhammad ialah pesuruh Allah, mendirikan solat, mengeluarkan zakat, melaksanakan haji di Baitullah dan berpuasa di bulan Ramadhan.
”
[2]
Berbalik kepada soalan yang diajukan, tidak syak lagi bahawa perbuatan berbuka puasa dengan sengaja tanpa sebarang keuzuran yang dibenarkan adalah haram dan pelakunya dikira berdosa. Hal ini kerana meninggalkan kewajipan berpuasa dengan sengaja bermaksud dia telah meninggalkansatu rukun daripada rukun-rukun Islam. Terdapat ancaman keras mengenai perkara ini sebagaimana riwayat daripada Ibn Abbas R.Anhuma, bahawa Nabi SAW bersabda:
عُرَى الْإِسْلَامِ وَقَوَاعِدُ الدِّينِ ثَلَاثَةٌ عَلَيْهِنَّ أُسِّسَ الْإِسْلَامُ مَنْ تَرَكَ مِنْهُنَّ وَاحِدَةً فَهُوَ بِهَا كَافِرٌ حَلَالُ الدَّمِ: شَهَادَةُ أَنْ لَا إِلَهَ إِلَّا اللَّهُ وَالصَّلَاةُ الْمَكْتُوبَةُ وَصَوْمُ رَمَضَانَ
Maksudnya
: “
Simpulan-simpulan Islam dan tiang-tiang agama ada tiga, yang mana atasnya dibina Islam. Sesiapa yang meninggalkan salah satu daripadanya, maka dia dianggap kafir dan halal darahnya, iaitu mengucap — yakni bersaksi — bahawa tiada tuhan yang berhak disembah melainkan Allah, solat fardhu dan puasa Ramadan
.”
[3]
Selain daripada itu, puasa ganti yang dilakukan bagi menggantikan puasa Ramadhan yang ditinggalkan secara sengaja tidak akan pernah sama. Hal ini adalah sepertimana riwayat daripada Abu Hurairah R.A, bahawa Rasulullah SAW bersabda:
مَنْ أَفْطَرَ يَوْمًا مِنْ رَمَضَانَ مِنْ غَيْرِ رُخْصَةٍ وَلاَ مَرَضٍ لَمْ يَقْضِ عَنْهُ صَوْمُ الدَّهْرِ كُلِّهِ وَإِنْ صَامَهُ
Maksudnya
: “
Sesiapa yang berbuka puasa sehari dalam Ramadan tanpa sebarang rukhsah yang diizinkan Allah mahupun sakit, nescaya tidak memadai sekalipun dia qadha’ puasa tersebut meskipun selama-lamanya
.”
[4]
Seterusnya, bersetubuh dengan isteri pada siang hari Ramadhan, termasuk dalam perkara yang membatalkan puasa. Mengenai hal ini, Dr. Muhammad al-Zuhaili menyebutkan, persetubuhan pada siang hari Ramadhan secara sengaja membatalkan puasa secara ijmak ulama, sekalipun tidak berlaku
inzal
 — yakni keluar air mani. Manakala persetubuhan yang dilakukan pada malam hari Ramadhan tidak menjejaskan puasanya.
[5]
Selain daripada itu, Dr. Muhammad al-Zuhaili juga ada menyebutkan, jika terdapat keuzuran yang dibenarkan seperti seseorang yang mendatangi isterinya dalam keadaan terlupa bahawa dia sedang berpuasa, atau jahil tentang haramnya perbuatan itu, atau berbuka secara sengaja dengan makan dan minum lalu mendatangi isterinya, atau dia sedang bermusafir atau sakit yang membolehkannya diberi keringanan (
rukhsah
) untuk berbuka lalu dia mendatangi isterinya, atau dia berpuasa selain puasa Ramadhan, atau seumpamanya, maka kesemua keadaan ini mewajibkannya untuk qadha’ puasanya sahaja — dan tidak dikenakan kaffarah — sebagaimana diwajibkan qadha’ puasa kepada orang sakit dan musafir yang meninggalkan puasanya.
[6]
Selain itu, Dr. Wahbah al-Zuhaili menyebutkan, menurut pendapat ulama dalam kalangan mazhab Syafi‘i, jika seseorang itu sengaja membatalkan puasanya dengan makan, kemudian melakukan jimak maka tidak ada
kaffarah
 baginya.
[7]
 Begitu juga al-Baijuri menyatakan dalam hasyiahnya bahawa dikecualikan daripada dikenakan kaffarah ke atas suami yang melakukan jimak pada siang Ramadhan, apabila dia membatalkan puasanya dengan makan dan minum terlebih dahulu. Walau bagaimanapun, helah ini hanya menghilangkan kaffarahnya sahaja bukan menghilangkan dosanya.
[8]
Kemudian, Dr. Muhammad al-Zuhaili menyebutkan, diwajibkan kaffarah hanya kepada suami yang berjimak dan tidak ada apa-apa dikenakan ke atas isteri, sekalipun dia berpuasa. Hal ini kerana kaffarah itu merupakan hak harta yang khusus dengan sebab jimak, maka dikhususkan pada lelaki dengannya dan bukannya pada perempuan seperti mahar. Begitu juga kerana perbuatan berjimak itu disandarkan kepada suami, maka dengan sebab itulah diwajibkan ke atasnya kaffarah. Sekalipun begitu, wajib ke atas perempuan menggantikan (qadha’) puasanya sahaja.
[9]
Kesimpulannya
Oleh itu, berdasarkan kepada perbahasan di atas, kami berpendapat bahawa perbuatan membatalkan puasa Ramadhan dengan sengaja tanpa sebarang keuzuran yang dizinkan syarak adalah haram dan pelakunya dikira berdosa besar. Lebih-lebih lagi, puasa Ramadhan merupakan salah satu rukun daripada rukun-rukun Islam. Walau bagaimanapun, pelakunya — yakni suaminya — tidak dikenakan kaffarah dan kedua-duanya wajib mengantikan (qadha’) puasanya sahaja sebagaimana pendapat dalam mazhab Syafi‘i.
Justeru, bagi sesiapa yang sudah terlanjur melakukannya, wajib bertaubat dan beristighfar (memohon keampunan) kepada Allah, serta berazam untuk tidak mengulanginya lagi. Hal ini adalah sebagaimana disebutkan oleh al-Kalbi bahawa:
التَوْبَةُ النصوحُ الندمُ بالقَلْبِ، والاسْتِغْفَارُ بِالِسَانِ، والاقلاعُ بالبَدْنِ، والإِضْمَارُ عَلَى ألا يعودَ
Maksudnya
: “
Taubat nasuha itu ialah penyesalan dengan hati, istighfar dengan lidah, meninggalkan perlakuan maksiat dengan tubuh badan dan berazam untuk tidak mengulanginya semula
.”
[10]
Kami juga mengambil kesempatan di sini menasihati semua, marilah kita sama-sama berusaha untuk mencapai darjat puasa yang terbaik iaitu puasa khusus atau puasa khusus lagi khusus, dan bukannya semata-mata puasa awam sebagaimana yang ditegaskan oleh Imam al-Ghazali.
[11]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 Surah al-Baqarah: 183
[2]
 Riwayat al-Bukhari (87) dan Muslim (17)
[3]
 Riwayat Abu Ya‘la (2349); al-Lalika’i dalam
Syarh Usul al-I‘tiqad
 (1576); Ibn ‘Abd al-Bar dalam
al-Istizkar
 dengan sedikit perbezaan lafaz (2/372)
[4]
 Riwayat al-Tarmizi (723)
[5]
 Lihat
al-Mu‘tamad fi al-Fiqh al-Syafi‘i
, 2/184.
[6]
 Lihat
al-Mu‘tamad fi al-Fiqh al-Syafi‘i
, 2/203.
[7]
 Lihat
al-Fiqh al-Islami wa Adillatuh
, 3/1722.
[8]
 Lihat
Hasyiah al-Baijuri
, 1/440.
[9]
 Lihat
al-Mu‘tamad fi al-Fiqh al-Syafi‘i
, 2/204.
[10]
 Lihat
Tafsir al-Qurtubi
, 18/198.
[11]
 Lihat
Ihya’ ‘Ulum al-Din
, 1/234.


#1028 Beribadah Sepanjang Malam bagi Meraih Pahala Lailatul Qadar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Adakah disyaratkan untuk mendapat pahala lailatul qadar mesti beribadah pada sepanjang malamnya? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
إِنَّا أَنزَلْنَاهُ فِي لَيْلَةِ الْقَدْرِ (1) وَمَا أَدْرَاكَ مَا لَيْلَةُ الْقَدْرِ (2) لَيْلَةُ الْقَدْرِ خَيْرٌ مِّنْ أَلْفِ شَهْرٍ
Maksudnya:
 “
Sesungguhnya Kami telah menurunkan (al-Quran) pada malam al-Qadar (1) Dan adakah kamu mengetahui akan kebesaran malam al-Qadar itu? (2) Malam al-Qadar itu lebih baik daripada seribu bulan
.”
[1]
Imam al-Nawawi menyatakan, para ashab kami — yakni ulama dalam kalangan mazhab Syafi‘i — dan selain mereka menyebutkan bahawa ia merupakan sebaik-baik malam dalam setahun. Ayat “لَيْلَةُ الْقَدْرِ خَيْرٌ مِّنْ أَلْفِ شَهْرٍ” bermaksud malam itu lebih daripada seribu bulan yang tiada di dalamnya lailatul qadar. Selain itu, lailatul qadar ini juga adalah khusus buat umat ini, yang Allah SWT tambahkan kemuliaan kepada mereka, yang tidak ada pada umat sebelumnya.
[2]
Bagi menjawab soalan di atas, pada asasnya tidak disyaratkan untuk mendapatkan ganjaran atau kemuliaan lailatul qadar mestilah mendirikan solat atau berqiyam sepanjang malam. Namun, ganjarannya dapat diraih meskipun hanya dengan beribadah pada sebahagian malamnya. Mengenai ini, Zainuddin al-‘Iraqi ada menyebutkan,
qiyam
 Ramadhan itu bukanlah bermaksud
qiyam
 (yakni solat malam dan beribadah) pada keseluruhan malam, akan tetapi perkara tersebut boleh didapatkan dengan hanya qiyam pada sebahagian malamnya sebagaimana tahajjud, solat terawih bersama imam seperti mana kebiasaannya dan solat Isyak dan Subuh secara berjemaah.
[3]
 Hal ini adalah berdasarkan kepada riwayat daripada Uthman bin ‘Affan bahawa Rasulullah SAW bersabda:
مَن صَلّى العِشاءَ في جَماعَةٍ فَكَأنَّما قامَ نِصْفَ اللَّيْلِ، وَمَن صَلّى الصُّبْحَ في جَماعَةٍ فَكَأنَّما صَلّى اللَّيْلَ كُلَّهُ
Maksudnya
: “
Sesiapa yang mendirikan solat Isyak secara berjemaah, maka seakan-akan dia mendirikan solat setengah malam, dan sesiapa yang mendirikan solat Subuh secara berjemaah, maka seakan-akan dia mendirikan solat pada malam keseluruhannya
.”
[4]
Begitu juga dalam sebuah riwayat daripada Abu Zar al-Ghifari, beliau berkata:
صُمنا معَ رسولِ اللَّهِ صلّى اللَّهُ عليْهِ وسلَّمَ في رمضانَ، فلم يقُم بنا، حتّى بقيَ سبعٌ منَ الشَّهرِ، فقامَ بنا حتّى ذَهبَ ثلُثُ اللَّيلِ ثمَّ لَم يقُم بنا في السّادسةِ فقامَ بنا في الخامِسةِ حتّى ذَهبَ شطرُ اللَّيلِ فقلتُ يا رسولَ اللَّهِ لو نفَّلتَنا بقيَّةَ ليلتِنا هذِهِ قالَ إنَّهُ من قامَ معَ الإمامِ حتّى ينصرِفَ كتبَ اللَّهُ لَهُ قيامَ ليلةٍ ثمَّ لم يصلِّ بنا ولم يقُم حتّى بقيَ ثلاثٌ منَ الشَّهرِ فقامَ بنا في الثّالثةِ وجمعَ أَهلَهُ ونساءَهُ حتّى تخوَّفنا أن يفوتَنا الفلاحُ، قلتُ: وما الفلاحُ؟ قالَ: السُّحورُ
Maksudnya
: “
Kami berpuasa bersama Rasulullah SAW pada bulan Ramadhan. Namun, Baginda tidak solat malam bersama kami sehinggalah berbaki tujuh hari daripada bulan Ramadhan. Lalu Baginda solat malam bersama kami sehingga berlalunya sepertiga malam. Kemudian Baginda tidak solat malam bersama kami pada malam keenam yang berbaki (yakni malam 24). Kemudian Baginda solat malam bersama kami pada malam kelima yang berbaki (yakni malam 25) sehingga berlalunya setengah malam. Lalu aku berkata: ‘Wahai Rasulullah, kalaulah engkau sempurnakan solat malam ini bersama kami pada malam-malam kami yang berbaki ini.’ Baginda bersabda: ‘Sesungguhnya sesiapa yang mendirikan solat bersama imam sehingga selesai, maka Allah akan tuliskan (kurniakan) baginya pahala qiyam satu malam — yakni seluruh malam tersebut.’ Kemudian Baginda tidak solat malam bersama kami mahupun berqiyam sehinggalah berbaki tiga hari daripada bulan Ramadhan.
 Baginda solat malam bersama kami, serta mengumpulkan ahli keluarga dan isteri-isteri Baginda

bersama sehingga kami bimbang akan terlepasnya al-Falah. Aku bertanya: ‘Apakah itu al-Falah?’ Beliau menjawab: ‘Sahur.’
”
[5]
Kesimpulannya
Berdasarkan kepada perbahasan dan perbincangan di atas, kami berpendapat bahawa tidak disyaratkan bagi meraih pahala atau ganjaran lailatul qadar mesti beribadah pada sepanjang malamnya. Justeru, sesiapa yang menghidupkan malam al-Qadar (lailatul qadar) dengan ibadah sekalipun sebahagiannya sahaja dengan mendirikan solat terawih bersama imam sehingga selesai sebagaimana kebiasaannya, solat Isyak dan Subuh secara berjemaah, solat tahajjud, dan lain-lain daripada amal ibadah, akan mendapat ganjaran pahala daripadanya sebagaimana dijanjikan sesuai dengan kadar apa yang diusahakannya. Hal ini kerana sudah tentu ada perbezaannya, bagi mereka yang menghidupkan seluruh malam dengan ibadah dengan mereka yang hanya menghidupkannya sekadar setengah malam atau kurang daripada itu.
Kami juga mengambil kesempatan di sini mengajak semua, marilah kita sama-sama mencari dan berusaha dengan bersungguh-sungguh dalam mendapatkan kelebihan-kelebihan dan fadhilat-fadhilat yang berbaki pada akhir-akhir Ramadhan ini, terutamanya dalam mengejar lailatul qadar. Daripada Abu Hurairah R.A, bahawa Rasulullah SAW bersabda:
مَنْ قَامَ لَيْلَةَ القَدْرِ إِيمَانًا وَاحْتِسَابًا، غُفِرَ لَهُ مَا تَقَدَّمَ مِنْ ذَنْبِهِ
Maksudnya
: “
Sesiapa yang berqiyam pada malam al-Qadar (lailatul qadar) dengan penuh keimanan dan penuh pengharapan, maka akan diampunkan baginya dosa yang telah lalu
.”
[6]
Bahkan terdapat riwayat daripada Aisyah R.Anha, beliau berkata:
كَانَ رَسُولُ اللهِ صَلَّى اللهُ عَلَيْهِ وَسَلَّمَ يَجْتَهِدُ فِيْ العَشْرِ الأَوَاخِرِ، مَا لَا يَجْتَهِدُ فِيْ غَيْرِهِ
Maksudnya
: “
Rasulullah SAW berusaha sedaya upaya pada malam sepuluh akhir Ramadhan melebihi usahanya daripada malam-malam yang lain
.”
[7]
Semoga Allah SWT mengurniakan kepada kita malam al-Qadar yang diisi dengan segala amal kebajikan, dan seterusnya melayakkan kita untuk mendapat keampunan daripada-Nya. Ameen.
Wallahua‘lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 Surah al-Qadr: 1-3
[2]
 Lihat
al-Majmu‘ Syarh al-Muhazzab
, 6/447.
[3]
 Lihat
Tarh al-Tathrib
, 4/161.
[4]
 Riwayat Muslim (656); Abu Daud (555)
[5]
 Riwayat al-Nasa’i (1605); Abu Daud (1375); al-Tirmizi (806); Ibn Majah (1327); Ahmad (21419)
[6]
 Riwayat al-Bukhari (1901)
[7]
 Riwayat Muslim (2009)


#1029 Waktu Lailatul Qadar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Bilakah waktu lailatul qadar sebenarnya? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
إِنَّا أَنزَلْنَاهُ فِي لَيْلَةِ الْقَدْرِ (1) وَمَا أَدْرَاكَ مَا لَيْلَةُ الْقَدْرِ (2) لَيْلَةُ الْقَدْرِ خَيْرٌ مِّنْ أَلْفِ شَهْرٍ
Maksudnya:
 “
Sesungguhnya Kami telah menurunkan (al-Quran) pada malam al-Qadar (1) Dan adakah kamu mengetahui akan kebesaran malam al-Qadar itu? (2) Malam al-Qadar itu lebih baik daripada seribu bulan
.”
[1]
Imam al-Nawawi menyatakan, para ashab kami — yakni ulama dalam kalangan mazhab Syafi‘i — dan selain mereka menyebutkan bahawa ia merupakan sebaik-baik malam dalam setahun. Ayat “لَيْلَةُ الْقَدْرِ خَيْرٌ مِّنْ أَلْفِ شَهْرٍ” bermaksud malam itu lebih daripada seribu bulan yang tiada di dalamnya lailatul qadar. Selain itu, lailatul qadar ini juga adalah khusus buat umat ini, yang Allah SWT tambahkan kemuliaan kepada mereka, yang tidak ada pada umat sebelumnya.
[2]
Bagi menjawab soalan di atas, secara umumnya para ulama berbeza pendapat dalam menentukan waktu berlakunya lailatul qadar kepada perbezaan pendapat yang sangat banyak, sehinggakan terdapat lebih daripada 40 pendapat dinukilkan dalam
Fath al-Bari
. Ada dalam kalangan mereka yang berpendapat ia berlaku pada malam 21 atau 23 Ramadhan sebagaimana pendapat
qadim
 Imam Syafi‘i.
[3]
 Terdapat riwayat daripada Abu Sa‘id al-Khudri, beliau berkata:
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ كَانَ يَعْتَكِفُ فِي العَشْرِ الأَوْسَطِ مِنْ رَمَضَانَ، فَاعْتَكَفَ عَامًا، حَتَّى إِذَا كَانَ لَيْلَةُ إِحْدَى وَعِشْرِينَ – وَهِيَ اللَّيْلَةُ الَّتِي يَخْرُجُ مِنْ صَبِيحَتِهَا مِنَ اعْتِكَافِهِ – قَالَ: مَنْ كَانَ اعْتَكَفَ مَعِي فَلْيَعْتَكِفِ العَشْرَ الأَوَاخِرَ، وَقَدْ أُرِيتُ هَذِهِ اللَّيْلَةَ ثُمَّ أُنْسِيتُهَا، وَقَدْ رَأَيْتُنِي أَسْجُدُ فِي مَاءٍ وَطِينٍ مِنْ صَبِيحَتِهَا، فَالْتَمِسُوهَا فِي العَشْرِ الأَوَاخِرِ، وَالتَمِسُوهَا فِي كُلِّ وِتْرٍ. فَمَطَرَتِ السَّمَاءُ تِلْكَ اللَّيْلَةَ، وَكَانَ المَسْجِدُ عَلَى عَرِيشٍ فَوَكَفَ المَسْجِدُ، فَبَصُرَتْ عَيْنَايَ رَسُولَ اللَّهِ صَلَّى اللهُ عَلَيْهِ وَسَلَّمَ عَلَى جَبْهَتِهِ أَثَرُ المَاءِ وَالطِّينِ، مِنْ صُبْحِ إِحْدَى وَعِشْرِينَ
Maksudnya
: “
Sesungguhnya Rasulullah SAW beriktikaf pada sepuluh pertengahan Ramadhan. Baginda beriktikaf pada suatu tahun hingga ketika pada malam ke-21 dan itu adalah malam di mana Baginda keluar pada pagi harinya daripada iktikaf, Baginda bersabda: ‘Sesiapa yang telah melakukan iktikaf denganku, hendaklah dia beriktikaf pada sepuluh yang terakhir. Sungguhnya telah diperlihatkan kepadaku pada malam ini, kemudian aku dijadikan lupa kepadanya. Sesungguhnya aku telah melihat diriku sujud di atas air dan tanah pada pagi harinya. Carilah ia pada sepuluh yang terakhir, dan carilah ia pada setiap malam yang ganjil.’ Kemudian langit menurunkan hujan pada malam itu, sedangkan atap masjid diperbuat daripada dedaunan. Lalu air mengucur daripada atap masjid. Kedua mataku melihat pada dahi Rasulullah SAW terdapat kesan air dan tanah pada subuh hari kedua puluh satu.
”
[4]
Selain itu, diceritakan juga bahawa setelah Nabi SAW selesai daripada solat subuhnya pada hari ke-23 Ramadhan, terlihat kesan air dan tanah pada dahi Baginda. Sa‘id bin al-Musayyib menyebutkan, Rasulullah SAW mengasingkan diri daripada sahabat-sahabatnya dan Baginda bersabda: “Bukankah aku telah khabarkan kepada kamu mengenai lailatul qadar?” Mereka menjawab: “Ya, wahai Rasulullah.” Baginda SAW diam sebentar lalu bersabda: “Aku telah sampaikan kepada kamu apa yang aku sebutkan sebentar tadi dan aku lebih mengetahuinya. Kemudian, aku dilupakan tentangnya. Adakah kamu pernah melihat suatu hari kita berbincang mengenai perkara ini dan itu yakni pada malam manakah ia? (pada malam peperangan yang disertainya).” Mereka berkata: “Kami berjalan dan bergerak dalam kumpulan sehingga berdirinya sekelompok kaum pada malam ke-23 Ramadhan.” Diriwayatkan oleh ‘Abd al-Razzaq dalam kitabnya.
Selain daripada itu, sebahagian ulama pula berpendapat (
mentarjihkan
) bahawa lailatul qadar berlaku pada malam ke-14 Ramadhan. Mereka ialah al-Hasan dan ulama dari Basrah. Perkara ini juga turut diriwayatkan oleh Anas. Manakala Humaid, Ayyub dan Thabit mengambil jalan berhati-hati dengan menggabungkan antara dua malam iaitu malam ke-23 dan ke-24.
Di samping itu, sebahagian ulama lagi berpendapat (
mentarjihkan
) bahawa lailatul qadar itu berlaku pada malam ke-27. Al-Thauri menukilkannya daripada ahli Kufah dan berkata, kami berpendapat ia ialah malam ke-27. Di antara ulama yang bersetuju dengan pendapat ini ialah Ubai bin Ka‘ab — dan beliau bersumpah dengan pendapat ini — Zir bin Hubaisy dan ‘Abdah bin Abu Lubabah. Diriwayatkan daripada Qanan bin Abdullah, katanya: “Aku bertanya kepada Zir berkenaan lailatul qadar?” Beliau menjawab, “Umar, Huzaifah dan kebanyakan sahabat Nabi SAW tidak ragu-ragu bahawa lailatul qadar berlaku pada malam ke-27. Diriwayatkan oleh Ibn Abi Syaibah dan ini merupakan pendapat Imam Ahmad dan Ishaq.
Selain itu terdapat dalam kalangan ulama seperti Abu Qilabah dan satu golongan yang berpendapat, lailatul qadar itu beredar antara malam-malam 10 yang terakhir itu. Diriwayatkan daripadanya bahawa ia beredar secara khusus pada malam ganjil. Di antara mereka yang berpendapat bahawa perpindahan itu pada malam 10 yang terakhir ialah al-Muzani dan Ibn Khuzaimah. Begitu juga Ibn ‘Abd al-Bar menukilkannya daripada Malik dan Thauri.
[5]
Walau bagaimanapun,
kami berpendapat bahawa lailatul qadar itu berlaku pada salah satu malam ganjil daripada sepuluh malam terakhir dalam bulan Ramadhan.
 Inilah pendapat yang lebih selamat dan meraikan semua pendapat yang ada. Justeru, carilah dan perbanyakkanlah ibadah dengan bersungguh-sungguh pada sepuluh malam ini lebih daripada kebiasaan. Mudah-mudahan kita dipertemukan dengan lailatul qadar. Terdapat riwayat daripada Aisyah R.Anha, bahawa Rasulullah SAW bersabda:
تَحَرَّوْا لَيْلَةَ القَدْرِ فِي الوِتْرِ مِنَ العَشْرِ الأَوَاخِرِ مِنْ رَمَضَانَ
Maksudnya
: “
Carilah Lailatul Qadar pada malam ganjil di sepuluh malam yang terakhir bulan Ramadhan
.”
[6]
Begitu juga dalam riwayat lain daripada Abu Sa‘id al-Khudri, beliau berkata:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يُجَاوِرُ فِي رَمَضَانَ العَشْرَ الَّتِي فِي وَسْطِ الشَّهْرِ، فَإِذَا كَانَ حِينَ يُمْسِي مِنْ عِشْرِينَ لَيْلَةً تَمْضِي وَيَسْتَقْبِلُ إِحْدَى وَعِشْرِينَ: رَجَعَ إِلَى مَسْكَنِهِ وَرَجَعَ مَنْ كَانَ يُجَاوِرُ مَعَهُ. وَأَنَّهُ أَقَامَ فِي شَهْرٍ جَاوَرَ فِيهِ اللَّيْلَةَ الَّتِي كَانَ يَرْجِعُ فِيهَا، فَخَطَبَ النَّاسَ فَأَمَرَهُمْ مَا شَاءَ اللَّهُ، ثُمَّ قَالَ: كُنْتُ أُجَاوِرُ هَذِهِ العَشْرَ، ثُمَّ قَدْ بَدَا لِي أَنْ أُجَاوِرَ هَذِهِ العَشْرَ الأَوَاخِرَ، فَمَنْ كَانَ اعْتَكَفَ مَعِي فَلْيَثْبُتْ فِي مُعْتَكَفِهِ، وَقَدْ أُرِيتُ هَذِهِ اللَّيْلَةَ ثُمَّ أُنْسِيتُهَا، فَابْتَغُوهَا فِي العَشْرِ الأَوَاخِرِ، وَابْتَغُوهَا فِي كُلِّ وِتْرٍ، وَقَدْ رَأَيْتُنِي أَسْجُدُ فِي مَاءٍ وَطِينٍ
Maksudnya
: “
Rasulullah beriktikaf di bulan Ramadhan pada sepuluh malam pertengahan bulan. Pada petang hari setelah dua puluh malam berlalu dan menjelang malam kedua puluh satu, Baginda kembali ke rumah dan orang-orang yang beriktikaf bersamanya juga ikut kembali (ke rumah mereka). Sesungguhnya Baginda telah meneruskan iktikaf pada malam yang biasanya Baginda akan pulang ke rumah. Baginda menyampaikan khutbah di hadapan orang ramai dan memerintahkan mereka menurut apa yang Allah kehendaki. Kemudian Baginda bersabda: ‘Aku telah melakukan iktikaf pada sepuluh malam sebelumnya pada bulan ini. Kemudian telah diperlihatkan kepadaku untuk melakukan iktikaf pada sepuluh malam yang terakhir. Sesiapa yang telah iktikaf bersamaku, hendaklah dia tetap berada di tempat iktikafnya. Sesungguhnya telah diperlihatkan kepadaku malam yang dimaksudkan itu, kemudian aku dijadikan lupa pula kepadanya. Carilah ia pada sepuluh malam yang terakhir, dan carilah ia pada setiap malam yang ganjil. Aku telah melihat diriku sujud di atas air dan tanah.’
”
[7]
Imam al-Bukhari telah meletakkan hadith-hadith ini di bawah ‘Bab Mencari Lailatul Qadar Pada Malam-malam Ganjil di Sepuluh Malam yang Terakhir,’ dalam kitab sahihnya.
[8]
 Seterusnya, al-Hafiz Ibn Hajar al-‘Asqalani menyebutkan ketika mensyarahkan bab ini bahawa padanya terdapat isyarat kepada kecenderungannya bahawa lailatul qadar itu adalah terhad dalam bulan Ramadhan, kemudian dalam sepuluh malam terakhir daripadanya, kemudian dalam hari-hari ganjil daripadanya, bukanlah malam-malam tertentu daripadanya. Inilah sebagaimana yang ditunjukkan berdasarkan keseluruhan hadith-hadith yang menyebutkan mengenainya.
[9]
Selain daripada itu, al-Lajnah al-Da’imah dalam fatwanya menyebutkan, penetapan secara khusus salah satu malam daripada malam-malam Ramadhan bahawa ia ialah malam al-Qadar (lailatul qadar) memerlukan bukti dan dalil yang menunjukkan kepada keabsahannya berbanding hari yang lain. Akan tetapi sepuluh malam ganjil yang terakhir lebih utama berbanding malam lainnya, dan malam ke-27 merupakan malam yang paling utama berbanding malam-malam lain sebagai malam al-Qadar (lailatul qadar), berdasarkan kepada hadith-hadith yang menunjukkan kepada perkara tersebut.
Hikmah disembunyikan dan dirahsiakan hari lailatul qadar secara terperinci adalah supaya orang-orang Islam semakin bersemangat dan bersungguh-sungguh dalam ibadah, doa dan zikir mereka dalam sepuluh malam terakhir keseluruhannya, dan bukannya bersungguh-sungguh pada malam tertentu atau sebahagiannya sahaja. Ini adalah sebagaimana hikmah tidak ditentukan secara terperinci waktu mustajab doa pada hari Jumaat. Lebih-lebih lagi, terdapat riwayat daripada Aisyah R.Anha, beliau berkata:
كَانَ رَسُولُ اللهِ صَلَّى اللهُ عَلَيْهِ وَسَلَّمَ إِذَا دَخَلَ العَشْرُ الأوَاخِرُ مِنْ رَمَضَانَ أَيْقَظَ أَهْلَهُ وَشَدَّ المِئْزَرَ وَأَحْيَا اللَّيْلَ
Maksudnya
: “
Rasulullah SAW apabila masuknya 10 hari terakhir dalam bulan Ramadhan, Baginda akan membangunkan ahli keluarganya (untuk mendirikan solat malam), mengetatkan ikatan kainnya dan menghidupkan malam tersebut
.”
[10]
Begitu juga dalam riwayat lain daripada Aisyah R.Anha, beliau berkata:
كَانَ رَسُولُ اللهِ صَلَّى اللهُ عَلَيْهِ وَسَلَّمَ يَجْتَهِدُ فِيْ العَشْرِ الأَوَاخِرِ، مَا لَا يَجْتَهِدُ فِيْ غَيْرِهِ
Maksudnya
: “
Rasulullah SAW sangat bersungguh-sungguh (dalam melaksanakan ibadahnya) pada sepuluh malam terakhir berbanding pada waktu lain
.”
[11]
Kami juga mengambil kesempatan di sini mengajak semua, marilah kita sama-sama mencari dan berusaha dengan bersungguh-sungguh dalam mendapatkan kelebihan-kelebihan dan fadhilat-fadhilat yang berbaki pada akhir-akhir Ramadhan ini, terutamanya dalam mengejar lailatul qadar. Daripada Abu Hurairah R.A, bahawa Rasulullah SAW bersabda:
مَنْ قَامَ لَيْلَةَ القَدْرِ إِيمَانًا وَاحْتِسَابًا، غُفِرَ لَهُ مَا تَقَدَّمَ مِنْ ذَنْبِهِ
Maksudnya
: “
Sesiapa yang berqiyam pada malam al-Qadar (lailatul qadar) dengan penuh keimanan dan penuh pengharapan, maka akan diampunkan baginya dosa yang telah lalu
.”
[12]
Semoga Allah SWT mengurniakan kepada kita malam al-Qadar yang diisi dengan segala amal kebajikan, dan seterusnya melayakkan kita untuk mendapat keampunan daripada-Nya. Ameen.
Wallahu a‘lam.
Bertarikh: 25 April 2022 bersamaan 23 Ramadhan 1443H

[give_form id=”14962″]
[1]
 Surah al-Qadr: 1-3
[2]
 Lihat
al-Majmu‘ Syarh al-Muhazzab
, 6/447.
[3]
 Lihat
al-Majmu‘ Syarh al-Muhazzab
, 6/450.
[4]
 Riwayat al-Bukhari (2027)
[5]
 Lihat
Lata’if al-Ma‘arif
, hlm. 198.
[6]
 Riwayat al-Bukhari (2017); riwayat Muslim (1169)
[7]
 Riwayat al-Bukhari (2018)
[8]
 Lihat
Sahih al-Bukhari
, 2/710.
[9]
 Lihat
Fath al-Bari
, 4/260.
[10]
 Riwayat Ibn Hibban (3436)
[11]
 Riwayat Muslim (2009)
[12]
 Riwayat al-Bukhari (1901)


#103 Solat Jamak dan Qasar Semasa Melancong

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Saya ingin melancong ke luar negara selama lebih tiga hari. Bolehkah saya melakukan jamak dan qasar memandangkan saya tidak berada di satu-satu tempat yang sama pada setiap hari, selain kemudahan untuk solat juga sukar untuk didapati khususnya bagi wanita. Hanya tempat bermalam sahaja yang kekal di satu tempat. Isu kedua, apa pula maksud dua marhalah dalam mengira pergerakan dari satu tempat ke satu tempat?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Berkenaan persoalan di atas, kami nyatakan seperti berikut:
Pertama
, Musafir bererti seorang yang melakukan perjalanan jauh melebihi dua marhalah. Bermukim bererti seorang yang menetap di suatu tempat lebih daripada tiga hari tidak termasuk hari datang dan hari keluar. Manakala bermastautin pula bermaksud tempat tinggal hakikinya.
Tempoh dibolehkan qasar dan jamak untuk musafir ialah tiga hari tiga malam, tidak termasuk hari datang dan hari pulang. Jika seseorang itu berniat untuk tinggal di suatu tempat selama empat hari atau lebih, maka dia tidak boleh qasar dan jamak ketika sampai di tempat itu kerana dia sudah dikira bermukim. Adapun ketika masih dalam perjalanan, tiada had hari yang tetap, dan dibolehkan qasar dan jama’ sehingga sampai ke destinasi musafir.
[1]
Kedua
, Dalam isu ini, tempat bermalam itu dikira sebagai tempat bermukim, maka dia perlu solat secara
tamam
 (sempurna, bukan qasar) ketika berada di situ. Tetapi, sekiranya dia bergerak ke tempat lain, dan perjalanan kedua itu mencapai dua marhalah, maka perjalanan ke destinasi tersebut dikira permusafiran yang baru dan dibenarkan qasar dan jama’ dalam perjalanan tersebut.
Kedua
, Berkenaan jarak dua marhalah, menurut Syeikh Dr. Wahbah al-Zuhaili, dua marhalah itu adalah bersamaan 88.704 km.
[2]
 Syeikh Muhammad ‘Ali al-Sabuni pula menganggarkannya sebanyak 84 km.
[3]
 Manakala Syeikh Hasan bin Ahmad bin Muhammad al-Kaff, dua marhalah itu bersamaan lebih kurang 82 km dan lebih.
[4]
 Justeru, jarak dua marhaalah di dalam ukuran sekarang seperti disebutkan oleh para ulama di dalam kitab merupakan anggaran. Ukuran ini lebih kepada
taqribi
 (anggaran), bukannya
tahdidi
 (ketepatan).
Marilah sama-sama kita menginsafi betapa solat merupakan rukun Islam yang penting dan tiang seri kepada agama Islam. Benarlah firman Allah SWT:
وَإِذَا كُنتَ فِيهِمْ فَأَقَمْتَ لَهُمُ الصَّلَاةَ
Maksudnya:
“Dan apabila engkau (wahai Muhammad) berada dalam kalangan mereka (semasa perang), lalu engkau mendirikan sembahyang dengan (menjadi imam) mereka.”
(Surah al-Nisa’: 102)
Wallahu a’lam.
Bertarikh: 12/11/21 bersamaan 7 Rabiul Akhir 1443H
[1]
 Lihat

al-Fiqh al-Manhaji
,
1/187
[2]
 Lihat

al-Wajiz,

1/266
[3]
 Lihat
al-Fiqh al-Syafie al-Muyassar
,
hlm. 131
[4]
 Lihat
al-Taqrirat al-Sadidah
,
hlm. 315